
PERSOANELE CARE VORBESC IN PIESA

ROSAURA, doamnă 
SEGISMUNDO, prinţ 
CLOTALDO, bătrîn 
ESTRELLA, infantă 
CLARIN,bufon 
SOLDAŢI 
BASILIO, rege 
ASTOLFO, prinţ 
STRAJERI MUZICANŢI

 



ACTUL INTÎI


(Pe un munte intră Rosaura, îmbrăcată in
haine   bărbăteşti   de  călătorie,  si,  rostind
primele   versuri,   coboară.)

ROSAURA
O hipogrif focos
ce-ai alergat ca vîntu-n sus şi-n jos,
fulger nearzător,, 
peşte fără solzi, şoim incolor
şI cal fără instinct                                           
firesc, pe unde-n strimbul labirint 
de stâncărie goală,
te-arunci, si sari, şi-n hăuri dai năvală ?
Rămîi pe creste vane,
cu un Faeton pentru lighioane ;                        
eu, neavînd alt drum 
decît cel scris de-a Sorţii lege-acum,
oarbă şi disperată,
am să cobor costişa încurcată
a falnicului munte                                            
ce şi pe soare-n stare-i să-l încrunte
Polonie, rea gazdă
străinului te-arăţi, cînd prima-ţi brazdă
sub paşi i-o scrii cu sînge,
că greu ajuns, ajuns de greu se frînge.               
Destinu-mi bine-o spune ;
dar unde milă un sărman s-adune ?
(Intră Clarin, bufon.)

CLARIN
Zi doi şi nu-mi da voie
să huzuresc cînd tu eşti în nevoie,
că dacă doi din ţară                                            
plecat-am împreună-odinioară
să ne-ncercăm norocul,
doi prin sminteli şi chinuri in tot locul
aici abia sosirăm
şi muntele în doi îl ocolirăm,                              
nu-i trist să nu mă numeri
cînd şi necazul l-am purtat pe umeri ?

ROSAURA
N-am vrut să-mi fii părtaş,
Clarin, durerii, ea să nu-ţi mai laşi,
nesomnu-n plîns trecîndu-1,                                
lipsit de dreptul mîngîierii gîndul.
Oatît e de plăcut
să plîngi, un filosof zicea-n trecut,
încît, rîvnind să plîngi,
urgia-asupră-ţi dinadins ţi-o strîngi.  
                   
CLARIN
Zău, firoscosul tău
e-un ghiuj beţiv şi nu i-ar prinde rău
vreo mie de scatoalce
şi-apoi, pe drept, îşi-n bălţi de lacrimi calce.
Dar, doamnă, vreau să ştiu                                 
ce facem noi, pe jos, pierduţi, tîrziu,
pe-un munte sterp şi mare,
Cînd soarele spre alte zări dispare ?

ROSAURA
De ce-ntîmplări ciudate-avurăm parte !
Dar dacă văzul năluciri deşarte                          
nu mi-l supun, pe-o stâncă,
sub geana zilei temătoare încă,
mi-apare înainte
ca o clădire.

CLARIN
Ori dorinţa-mi minte, ori văd c-adevărat e. 
        
ROSAURA
în gol de stînci se naşte o cetate
atîta de firavă,
c-abia cutează către soare-n slavă,
iar zidăria-i sură,
durată-ntr-o barbară-arhitectură,                       
se-aseamănă, captivă
la poala-atîtor stînci suite stivă
ce soarele-l adumbră,
c-un bolovan căzut în valea sumbră.

CLARIN
Să mergem mai aproape,                                     
că doar privitul n-are să ne scape
şi, doamnă, zău, mai bine-i
să fim primiţi frumos la vremea cinei
într-însul.

ROSAURA
Poarta mare
— sau fiorosul bot — deschisă pare                    
şi din străfund, coclită, 
se naşte noaptea-ntr-însul zămislită.
Se aude zornăit de lanţuri.

CLARIN
Vai, vai, ce-aud din faţă ?

ROSAURA
Sunt stîlp înmărmurit de foc şi gheaţă.

CLARIN
Nu zornăie lănţugul ?                                          
Să mor, e vr-un ocnaş ce rabdă jugul : 
aşa-i, că prea mă tem.
(Segismundo, dinăuntru.)

SEGISMUNDO
Sărman de mine, vai, amar blestem ! 

ROSAURA
Ce jalnic glas se-aude !
Cu noi dureri şi chinuri lupt, mai crude.   
                 
CLARIN
Iar eu cu alte frici.

ROSAURA,CLARIN

CLARIN
Stăpînă...

ROSAURA
Să fugim de-aici, de turnul fermecat.

CLARlN
Zău, n-am putere, 
deşi doar asta sufletul mi-o cere.

ROSAURA
Nu-i o făclie-acea                                                       
suflare muribundă, pală stea
ce-n pieritoare oaze,
cu zvîcnet de văpăi şi puls de raze
întunecă mai rău
lăcaşul negru c-o sclipire-n hău ?                               
Ba da, căci în bătaia-i
pot desluşi cu greu că-n partea aia-i
o temniţă obscură,
mormînt în care-un viu cadavru-ndură,
şi, mai de necrezut,                                                     
în piei de fiare zace-un om pe lut
sub lanţuri fără milă,
şi singuru-i tovarăş e-o feştilă.
Far cum scăpare nu-i,
să ascultăm de-aici năpasta lui,                               
ce zice să vedem.
(Se arată Segismundo, îmbrăcat in piei de
sălbăticiuni,  legat cu un  lanţ,  la  lumina
unei feştile.)

SEGISMUNDO
Sărman de mine, vai, amar blestem !
Ceruri, vreau să fac lumină
şi, de vreme ce barbar
mă loviţi, să ştiu măcar                                           
nasterea-mi de ce vă-ntină,
chit că şi-a te naşte-i vină
şi delictul mi-e ştiut;
rost temednic aţi avut
de pedeapsă şi-anatemă,                                    
căci a omului supremă
vină e că s-a născut.
Dar aş vrea să pot cunoaşte,
ca să nu mă mai frămînt
— vorba ne mai aducînd                                      
despre vina de-a te naşte —,
ce vă fac de tot mă paşte
o pedeapsă şi mai mare ?
Nu-s născuţi şi ceilalţi oare ?
Dacă da, de ce atunci,                                        
cerule, plăceri le-arunci
mie-oprite din născare ?
Naşte pasărea-n migală
de splendoare suverană,
şi abia e crin de pană                                         
ori buchet cu-aripi de gală,
că prin etereea sală
fulger ceru-l şi străbate,
făr-a mai gin di să cate
pacea cuibului pe ram :                                      
eu, cînd măi mult suflet am,
nici cit ea n-am libertate ?
Naşte fiara şi, de fel
cu frumos tărcată piele, 
pare-abia un cîmp de stele                                  
— har savantului penel 
—, că, aprinsă la măcel, 
omeneasca-ananghie-i scoate 
mâi cruzi colţi de răutate, 
monstru-n labirint pîndind :                              
eu, mai ager simţ vădind, 
nici cît ea n-am libertate ? 
Peştele nici nu respiră, 
plod de mîl şi lintiţi parcă, 
şi, abia de solzi o barcă,                                   
peste unde-n salt se-admiră 
pretutindeni vie spiră, 
măsurînd Imensitate 
de-ape adinci şi-ntinse toate, 
cum îl poartă recea lege :                               
eu, cînd liber pot alege, 
nici cît el n-am libertate ? 
Naşte-un pîrîiaş, 
şopîrlă despletită-n mărgărint, 
şi, năpîrcă-abia de-argint,                             
printre flori se sfarmă gîrlă 
şi un cînt de slavă-azvîrlă 
spre florala bunătate, 
că prin ea măreţ răzbate 
spre cîmpii deschise-n faţă :                         
eu, mai plin ca el ide viaţă, 
nici cât el n-am libertate ? 
Pătimirii rob de tot. 
Etnă clocotind de-a dreptul, 
ah, aş vrea să-mi sfîşii pieptul                   
inima-n bucăţi să-mi scot. 
Ce temei, ce lege pot 
omului să-i fure-orbeşte 
cel mai dulce drept ce creşte 
peste drepturi, cel mai rar,                        
pus de Domnul în cleştar, 
fiară, pasăre şi peşte ?

ROSAURA
Spusa-i îmi stîrneşte-alai
 de-nfricări şi milă multă.

SEGISMUNDO
Cine glasul mi-l ascultă ?                         
Tu, Clotaldo ?

CLARIN
Zi c-aşa-i. 

ROSAURA
Tot om trist ţi-aude, 
vai, pe sub frigul bolţii-aceste, 
melancolica poveste.
segismundo 
N-ai să ieşi de-aicea viu
(O prinde.)
ca să nu mai ştii că ştiu                          
plânsul că mi-l ştii cum este. 
Doar fiindc-ai auzit,
 între braţele-mi vînjoase 
viaţă am să-ţi frîng şi oase.

CLARIN
Surd cum sunt,                                        
n-am izbutit să te-ascult.

ROSAURA
Dac-ai venit
om pe lume, prosternarea 
mi-e de-ajuns să-ţi smulg iertarea.

SEGISMUNDO
Glasul cînd ţi-aud mă-nduplec, 
chipul ţi-l zăresc şi nu plec,                     
şi mă tulburi cu-nchinarea. 
Cine eşti ? Deşi puţine
ştiu de-al lumii-aşezămînt,
căci şi leagăn, şi mormânt
turnu-acesta-i pentru mine,                           
şi deşi în jur, vezi bine,
de când sunt —de sunt! — cuprind
doar pustia-n ochi cu jind,
unde vieţui ticălos,
viu schelet neputincios                              
ori biet suflet mort fiind ;
şi deşi alt om vreodată
nu văd în afara celui
căruia mereu mă jelui,
singurul care-mi arată                                  
ce-i prin cer şi-n lumea toată :
şi deşi, oricât m-asemeni
cu un om neom din cremeni,
sub himere şi mirare,
om mă număr printre fiare                                
şi sunt fiară printre semeni;
şi deşi-n restrişti grozave,
şi politică-am urmat
de jivine învăţat                                               
şi de păsări în zăbave,
şi-ale astrelor suave
cruguri des le-am desluşit,
tu, doar tu mi-ai ţintuit
de necaz însufleţire,                                          
minunare de privire
şi de-auz extaz uimit.
Iar şi iarăşi te zăresc
şi-mi aprinzi mai nou extazul,
şi, văzîndu-ţi iar obrazul,                                 
mâi mult vreau să ţi-l privesc.
Ochi hidropici bănuiesc
că mi-s ochii-n sinea lor :
de-i să bei ucigător,
ei beau măi mult, guri avide,                                
şi, cum văzul mă ucide,
simt de cîte văd că mor.
Să te văd şi pot pieri,
căci mă-ntreb, pierzînd puterea,
dacă moarte mi-e vederea,                                
nevederea-ţi ce mi-ar fi.
Mâi grea moarte s-ar vădi,
furii, răni, turbări deşarte;
moarte-ar fi: din orice parte
simt asprimea-i peste fire,                                  
viaţa în nefericire
stînd ca-n fericire moarte.

ROSAURA
Uluit de-a ta vedere,
de vorbirea ta uimit,
ce să-ţi spun nu-s dumirit,                                  
nici ce desluşiri ţi-aş cere;
doar cereasca priveghere
ştiu aici că m-a-ndrumat
săjmi văd chinul mîngîiat,
mîngîiere dacă poate                                      
un nefericit a scoate
om văzînd mai împilat.
Despre-un filosof se zice
că, sărac, lihnit de foame,
fu silit, în loc de poame,                                   
buruiană să dumice.
Oare-o fi vreun neferice
— se-ntreba — mai cu ponoase?
Şi văzu, când capu-ntoarse,
înc-un filosof mergînd                                    
după el şi adunînd
frunzele ce le-aruncase.
Căinîndu-mi soarta dură
vieţuiam aici pe lume
şi-ntrebîndu-mă anume                                                                 
de-o mai fi vreun ins ce-ndură 
scrisă mai bogată-n ură, 
jalea-ţi fu răspunsu-ales 
şi, trezit dintr-un eres, 
văd, ca să te-alini cu ele,                                  
că necazurile mele 
bucuros le-ai fi cules. 
Şi gândind că prin necazu-mi 
te-ai mai mîngîia oleacă, 
ascultare dă-mi şi-adună                                   
 tot ce va să-mi prisosească. 
Sunt...

CLOTALDO
Străjeri din turnu-acesta, 
voi, ce, laşi ori gură-cască, 
aţi lăsat doi inşi încoace 
drum spre temniţă să-şi facă...   
                         
ROSAURA
Iar mă tulbur.

SEGISMUNDO
E Clotaldo,
cel ce-aicea mă veghează. 
Nu-mi mai seacă nenorocul?

clotaldo 
(Dinăuntru)
Alergaţi şi, cu fereală, 
fără a-i lăsa să lupte, 
prindeţi-mi-i sau să moară.    
                            
TOŢI DE AFARA
Trădători

CLARIN
Străjeri din turn 
care ne-aţi lăsat pe poartă, 
dacă-i vorba să alegem, 
prinderea ni-i   mai  uşoară.                               
(Intră  Clotaldo,  cu un pistol, 
 şi soldaţii: toţi  au feţele  acoperite.)

clotaldo
Faţa toţi v-acoperiţi-o 
şi luaţi cu toţii seamă, 
cită vreme-aici ne-aflăm 
nimenea nu ne cunoască.

CLARlN
Măsculiţe.  zău,  nu  glumă !    
                      
CLOTALDO
Voi, ce-n  neştiinţă  gravă
semnul şi hotaru-acestui
loc ne-ngăduit  călcarăţi
peste-al regelui decret
ce-a voit să nu-ndrăznească                            
nimeni a scruta -minunea
ce sub stînci, aici, se-ngroapă !
Vieţi predaţi-vă si arme,
că de nu, pistolu-aşteaptă,
viperă de-oţel, să scuipe                                  
neîndurătoare-otravă  —
două gloanţe-a căror flăcări
vor stîrni-n văzduhuri larmă.

SEGISMUNDO
Nu, tirane, înainte
ca mînia-ţi să lovească,                                  
jur c-o să-mi atârne viaţa
prinsă-n lanţul jalnic zdreanţă,
si, pe Dumnezeu, într-însul
carnea  mi-o  voi  rupe  toată,
şi cu dinţii, şi cu mana                                  
printre  tancuri,  mai  degrabă 
chinul  lor  decît  să-ngădui 
şi să plîng ofensa gravă.

CLOTALDO
Nenorocul, Segismundo,
dacă ştii c-atât te-apasă,                                  
că-nainte de-a te naşte
ceru-a vrut să mori, şi dacă
temniţa o ştii că-ţi este
pentru furia-ţi semeaţă
frîu menit să ţi-o supună                                
şi  zăbală s-o strunească,
ce te mai făleşti? închideţi
uşa strimtei carceri, zacă-n
bezna ei ascuns.
(îi închid uşa şi se aude dinăuntru.)

SEGISMUNDO
O, ceruri,
bine că-mi răpiţi întreagă                               
libertatea,   căci   altminteri 
nou gigant în contra voastră 
aş porni si tot cleştarul 
soarelui vrînd praf să-l sfarăm, 
pe temei de stîncă-aş pune                            
munţi  înalţi   de  jasp   grămadă !

CLOTALDO
Poate ca să n-o poţi face azi 
înduri atîta caznă.

ROSAURA
Văd că te-a jignit trufia,
şi-aş vădi doar ignoranţă                            
necerînd umil iertare
pentru viaţa-mi prosternată.
Umilinţa-mi să te mişte,
căci asprimea ţi-ar fi rară 
dacă nici smeriţi, nici trufaşi 
nu te mai înduioşează.

CLARIN
Iar dacă de Umilinţă 
şi Trufie tot nu-ţi pasă,
chiar dacă sacramentale 
jocuri mii le-nfăţişează, 
nici smerit, nici trufaş caut, 
la jumate de postată 
între ele, să-ţi înduplec 
iertăciunea generoasă.

CLOTALDO , SOLDAŢII

SOLDAŢII
Stăpîne...

CLOTALDO
Dezarmaţi-i-pe-amîndoi 
şi c-o năframă 
să-i legaţi la ochi, 
ca drumul nu cumva, 
ieşind, să-l vadă.

ROSAURA
Iată-mi spada, numai ţie 
se cuvine-ncredinţată, 
căci, oricum, eşti cel mai mare 
peste toţi, si ea nu rabdă
ins mai mic în rang s-o ţină.

CLARIN
Ba a mea şi de-o otreapă 
vrednică-i: v-o dau deci vouă!

ROSAURA
Şi de-i scris să mor, în pază
vreau să-ţi las, pentru-ndurare,
un zălog cu preţ şi vază
de la omul ce-l încinse
ca stapîn odinioară;
ia-o, rogu-te, păstreaz-o,
căci   deşi   nu   ştiu   ce   taină
zace-n ea, ştiu că de spada
aurită mi se leagă
mari secrete şi-n nădejdea
ei venii-n polona ţară
ca să mă răzbun.

CLOTALDO
(O, Doamne,ce aud? 
Mai rău m-apasă 
tulburare si nelinişti, 
spaime,  şi dureri, si  groaza.) 
Cin' ţi-a dat-o?

ROSAURA
O femeie.

CLOTALDO
Cum o cheamă?

ROSAURA
Nu-mi e dată
voie-a spune.

CLOTALDO
Ce te face-dar   
să   bănuieşti   că-n   spadă 
zace-o taină, sau ştiut-ai?

ROSAURA
Cin' mi-a dat-o-mi zise: 
„Pleacă în Polonia 
şi-acolo,cu silinţi, 
răbdare-ori artă,-ia 
ca nobilii cu toţii 
spada-aceasta să ţi-o vadă: 
unul ştiu c-o să te-ajute 
şi-are să te ocrotească"; 
dar, gîndind că poate mortea, 
n-a voit să mi-l numească.

CLOTALDO
(Ce mi-e dat s-aud, vai, Doamne?          
încă nu-mi dau bine seamă
dacă tot ce mi se-ntâmplă
este-aievea sau fantasmă.
însumi spada i-am lăsat-o
Violantei cea frumoasă,                          
eu, drept semn că-ncins cu dînsa
cine vine-n mine află
dragoste ca fiu de sînge
şi-ocrotire ca de tată.
Cum să ies, sărman de mine,                   
din viitoarea fără seamăn,
dac-adusă ca să-l sprijin,
şi-o aduce ca să moară,
condamnat fiind la moarte
cel la mine-ajuns?  Ce aspră                      
cumpănă ! Ce rea ursită !
Cît  de  schimbătoare soartă !
Al meu e şi mi-o spune
chiar şi inima-n alarmă,
care, ca să-l vadă, strigă                         
prinsă-n piept şi-i bate-n poartă
cu-aripile, dar, cum nu e-n
stare-a sparge nici un lacăt,
face ca şi-ntemniţatul
care, zvon prinzând din stradă,                  
pe fereastră se azvîrlă,
şi, ca el, fără să poată
şti ce e, aude zgomot
şi de zor la ochi se-arată
— ce i-s pieptului ferestre —                     
şi prin lacrimi sare-afară.
Ce să fac,  o, Doamne sfinte?
Ce să fac? Fiindcă dacă-l
duc la Rege,-l duc, vai mie,
drept la moarte. De pedeapsă                 
ascunzîndu-1,   calc  credinţa
Regelui  cîndva  jurată.
De iubire dintr-o parte
şi-ascultare de cealaltă
sunt învins. Dar ce mai şovăi ?              
Nu-i credinţa mai înaltă
ca onoarea si ca viaţa?
Deci s-o scap, iar el să moară.
Mai mult, dacă stau şi cuget
că prin răzbunare-ncearcă                        
să-şi  răscumpere-o jignire,
omul ofensat e-o  zdreanţă.
Nu-i copilul meu, nu, nu e,
nu curatu-mi sînge-l scaldă.
Dac-o-mprejurare însă                            
cărei nimenea nu-i scapă
l-a pîndit, fiind onoarea
tare gingaşă plămadă
că un simplu gest o frînge
şi-o pătează chiar şi-un freamăt,            
ce-i rămâne oare-a face
unui nobil, pîn' la capăt,
altceva decît, primejdii
înfruntînd, s-o regăsească?
E copilul meu de sînge,                            
văd după virtutea-i trează;
aşadar, oricît mai şovăi,
una-i calea înţeleaptă,
Regelui să-i spun ca fiu mi-e,
chiar de-o porunci să moară.                
Poate   că   văzând   credinţa-mi
tot statornică, îl iartă;
iar de-l merit viu, jignirea
îl ajut, de bună seamă,
să-şi răzbune; dacă totuşi,                        
neclintit în legea-i  aspră,
Regele-l dă morţii, moare
făr-a şti că eu i-s tată.)
Hai, străinilor, cu mine,
nu vă temeţi că tovarăşi                       
de nefericire n-aveţi;
în atare grea-ndoială
nu ştiu, dintre viaţă-ori moarte,
care-i  cea mai   crudă  caznă.
(Ies.Dintr-o parte intră Astolfo, însoţit de soldaţi, 
şi din cealaltă, Estrella, cu doamnele sale. Muzică.)

astolfo
Cînd ţi-apar din nou, superbe,               
razele, cîndva comete, 
totul într-o salvă fierbe, 
tobe repezi şi trompete, 
păsări şi fîntîni în jerbe, 
devenind, în cor egal                                                        
şi cu farmece viclene, 
pentru ochiul tău regal 
trimbiţi, unele, de pene,
altele, stol de metal,
şi te-ntîmpină, senora,                            
ca pe o regină arma, 
ca o pasăre-Aurora, 
ca pe mîndra Palas goarna 
şi ca florile pe Flora,
căci ne eşti, sfidînd, mai vie,                  
fuga zilei stinse-n aer, 
Auroră-n bucurie, 
Floră-n calm,Atenă-n vaier 
şi regină-n suflet mie.

ESTRELLA
Vorba dacă se măsoară                             
după faptele-omeneşti, 
complimente într-o doară 
prea curtean  ţesînd,  greşeşti, 
căci te-ar face de ocară 
chiar războinicu-ţi trofeu                                
căruia-i ţin piept de mult: 
nu se potrivesc, cred eu, 
linguşirile ce-ascult 
cu ce văd sub ochiul meu. 
Şi ia seama, faptu-i josnic 
şi de teapa unei fiare, 
sîmbur de  trădări pidosnic, 
să dezmierzi în gura mare 
şi s-omori cu gîndul dosnic.

ASTOLFO
Crede-mă, din neştiinţă 
doar, Estrella, suspectezi 
vorba-mi, buna mea credinţă, 
dar te rog s-asculţi şi vezi 
singură de-i cu putinţă. 
Eustorgio-al III-lea, rege Lear, 
muri ; copii rămân trei, 
Basilio, domn prin lege, 
şi surorile-i, ce-n sîn 
ne-au purtat. N-aş înţelege 
să te ostenesc cu scene 
fără noimă. Clorilene, 
mama ta, stăpînă mie,—  
azi în sfînta-mpărăţie 
stele-i ţin polog şi trene — 
cea mai mare-a fost: fiică
îi eşti tu; a doua fată, 
mama şi mătuşa mică, 
Recisunda minunată,—  
n-aibă-n veci de moarte frică! 
soţu-n  Moscova  aflîndu-1,
m-a născut acolo. Dar 
îndărăt să-ntoarcem gîndul. 
Regele Basilio-amar 
pumnul  vremii  îndurîndu-l 
tot mai greu, şi cufundat 
în ştiinţă, a uitat 
de femei, şi-ajunse-acuma 
văduv fără fii, şi numa 
noi mai năzuim la Stat. 
Tu, fiindcă-ţi este mamă 
sora cea mai mare-a sa; 
eu, bărbat fiind, în seamă 
sigur că mă vor lua 
înaintea-ţi, nu mi-e teamă. 
Gîndul ni l-am spovedit 
Unu altului, şi-amîndurora 
ne-a răspuns că s-a gîndit 
să ne-mpace: şi-i chiar ora 
cînd la curte ne-a poftit. 
Cu atare gînd plecai, 
Moscova lăsînd-o-n urmă, 
şi vrăjmaş în mine n-ai 
nici   acum,   ci-n   tine   scurmă 
tot porniri vrăjmaşe,  vai ! 
Amor, zeu isteţ, de-ar face 
ca poporul, astrolog 
fără greş, să ne împace 
şi-mpăcării stînd zălog, 
tu   s-ajungi   regină-n   pace, 
dar domnindu-mi peste vrere, 
şi, spre cinste  mai   deplină, 
unchiul  sceptrul  să-ţi   ofere, 
vrednicia ta lumină, 
iar iubirea mea, putere.

ESTRELLA
La dovezi de curtenie, 
inima-mi la fel se-arată,
 iar ilustra-mpărăţie
doar ca să -ţi-o dărui toată
mi-ar plăcea a mea să fie,
chiar dacă te anai socoate                        
încă dragostea-mi proclet,
bănuind că spusa poate
ţi-o dezminte-acel portret
de la pieptul tău, ingrate !

astolfo
Vreau să  folosesc momentul                
Să-ţi explic... Dar ne opreşte 
muzica-nălţînd  torentul 
spre ştiinţă că soseşte 
Regele cu parlamentul.
(Se  aude  muzică   
şi  intră   regele  Basilio, bătrîn, cu suita.)

ESTBELLA
Tales viu...

ASTOLFO
Doct Euclid...   
                         
ESTRELLA
Ce în zodii...

ASTOLFO
Ce în stele...

ESTRELLA
Eşti stăpîn...

ASTOLFO
Eşti domn lucid...

ESTRELLA
Şi-a lor crug... 

 ASTOLFO
A lor reţele...

ESTRELLA
îl descrii...

ASTOLFO
Le vezi ce-nchid...

ESTRELLA
Voie dă-mi cu mreje roabe...   
              
ASTOLFO
Lasă-mă cu braţe slabe...

ESTHELLA
Iederă pe trunchi să-ţi fiu.

ASTOLFO
Prosternat cu drag să viu.

BASILIO
Voi, nepoţi, veniţi aproape,
şi de vreme ce-ascultare                          
mi-aţi vădit şi mi-aţi răspuns
cu iubire la chemare,
nu vă fac vreun neajuns,
ci vă las de-o seamă-n stare ;
şi de-aceea, cît voi spune                     
ce povară mă răpune,
linişte vă rog puţină
doar să-mi daţi, că va să vină
şi uimirea s-o-ncunune.
Ştiţi cu toţii — ascultare                         
daţi-mi, voi, nepoţi dragi mie,
curte nobilă-a Poloniei,
rude şi vasali, prieteni —,
ştiţi cu toţii deci că-n lume
merit pentru-adînci ştiinţe                      
supranumele de „doctul"
şi-mpotriva vremii vitregi, 
şi penelul lui Timantes, 
şi Lisip cu dalta-i vie 
slava marelui Basilio 
nemuresc de pretutindeni. 
Ştiţi că-mi dau cu precădere 
matematicii subtile 
preţuirea şi-osteneala, 
şi-i răpesc printr-însa  clipei 
şi-i  uzurp  asemeni faimei 
şi puterea, şi menirea 
de-a spori mereu ştiinţa, 
căci   în   tablele-mi   cu   cifre 
cînd  privesc  desfăşurarea 
veşniciei care vine, 
harul timpului cîştigu-1, 
povestind ce port în minte. 
Aste cercuri de zăpadă, 
mari   de   sticlă   baldachine, 
luminate cînd de soare, 
cînd de lună despărţite; 
crugurile de olmaze, 
globurile cristaline, 
smălţuite larg de zodii 
şi de stele-impodobite,   
ele-mi sunt învăţătura 
mare-a vieţii,  cărţi iubite 
unde-n foi de diamante, 
în caiete de safire, 
cu încondeieri de aur 
si cu slove diferite 
soarta, fie rea ori blîndă, 
cerul fără greş ne scrie. 
Le citesc atît de iute, 
că le urmăresc în minte 
repezile lor discerneri 
după drumuri şi orbite. 
Cerul de-ar fi-ngăduit-o 
ca-nainte să devie
geniul meu fidela-i glosă
şi hrisov de-albastre file.
însăşi viaţa mea să piară
spulberată în ruine
de minia lui, şi-ntr-însa                          
să mă stingă-o tragedie,
căci la cei bătuţi de soartă
însuşi meritul cuţit e
şi, bolnavi de-nvăţătură,
ucigaşi ajung de sine.                              
Eu v-o spun, deşi-ntîmplarea-mi
v-o va spune şi mai bine,
pentru-a cărei rară noimă
linişte rog iar să fie.
Cu soţia-mi, Clorilene,                            
am avut un fiu, ca nimeni
de lovit, născut sub ceruri
de minuni atunci sleite.
înainte ca-n lumină
din mormîntu-i, viu, să-l iste                  
pîntecul — că sunt de-o seamă
şi născare şi pieire —,
maică-sa văzu într-una,
printre năluciri şi vise
încîlcite, că, sălbatic,                               
măruntaiele-i sfâşie
parc-un soi de om şi monstru
năclăit de bietu-i sînge,
şi că, viperă-omenească,
nici născut, o şi ucide.                             
Ziua naşterii soseşte
si-mplinit ca-n prevestire
— căci arar sau niciodată
glasul fărdelegii minte —,
horoscopul îi arată                                  
(cum, pătat pe chip de sînge, 
soarele cu luna intră 
în încăierări cumplite 
şi, zăplaz pămîntu-n mijloc, 
cele două lămpi divine 
în lumini se luptă, fără 
să se poată-n braţe prinde. 
Cea mai crîncenă, mai mare 
dintre marile eclipse, 
soarele, de cînd cu sînge 
moartea lui Hristos jelise, 
o-ndură atunci, şi bolta, 
înecată-n vaste-aprinderi, 
socoti că-i şi sunase 
cea din urmă zvîrcolire : 
cerurile se-nnegriră, 
ziduri se clătiră-nvinse, 
nourii cu stînci plouară, 
sînge-n fluvii se prelinse 
şi-n ucigătoarea, neagra 
zodie cu semne triste 
s-a născut, vai, Segismundo, 
şi dovezi a dat ce fire 
are, omorîndu-şi mama 
şi zicîndu-işi cu cruzime : 
Om mă socotesc de vreme 
ce plătii cu rău un bine. 
Cufundîndu-mă-n ştiinţa-mi, 
văd în ea şi pretutindeni 
c-o să fie Segismundo 
omul cel mai gol de cinste, 
prinţul cel mai crud, 
monarhul cel mai plin de infamie 
ce va izbuti ca ţara, 
sfîşiată, s-o dezbine, 
şcoală de trădări făcînd-o 
şi de vicii-academie ; 
iară el, minat de furii, 
printre uluiri şi crime,
ar sfîrşi să mă strivească                          
sub picioru-i şi, vai mie !
îmi vedeam în praf aievea
— şi v-o spun cu grea mîhnire ! 
cărunteţea-mi ca pe-o scoarţă
aşternută lui sub cizme.                             
Cine pacostei crezare
nu-i dă, mai ales de-o ştie
doar prin studiu, ce amorul
propriu-n veci  nu şi-l  dezminte ?
Deci crezare dînd în totul                         
scrisei, şi cum tot urgie
îmi vaticinau şi magii
în amarnice preziceri,
notării închis îndată
monstrul nou născut să fie,                       
vrînd să văd dacă-nţeleptul
aştrii-n frîu îi poate ţine.
Solii au vestit că pruncul
mort s-a fost născut; cuminte,
poruncii un turn degrabă                           
printre stînci să se ridice
si prăpăstii-n munţi, pe unde
şi lumina-abia să intre,
ca să-l apere de lume
obeliscurile-alpine.                                    
Legea cu pedepse aspre
ce, prin publice edicte,
hotăra că-n locu-anume
între munţi ales, oprit e
să se calce, vi se trage                               
tot din pricinile zise.
Fiul meu trăieşte-acolo,
urgisit, captiv şi mizer,
şi îl vede doar Clotaldo
şi tovărăşie-i ţine.                                      
El i-a dat învăţătură,
el i-a dat şi cheia sfintei
legi catolice, el singur
martor tristei lui ursite. 
Faptele sunt trei : întîiul 
că, Polonie, iubire-ţi port 
atîta-ncît nu preget să te cruţ 
de asuprirea unui domn tiran, 
fiindcă nu ţi-ar fi stăpîn cuminte 
cel ce ţara si regatul 
şi-ar lăsa primejduite. 
Cel de-al doilea este gîndul 
că lipsindu-mi pe vecie 
sîngele de-un drept înscris 
in legi umane şi divine, 
nu fac faptă creştinească ; 
nicăieri în legi nu scrie 
că, spre a-l feri pe altul 
despot trufaş să nu fie, 
pot fi despot eu, iar fiu-mi 
de-ar ajunge-aici, să zicem,
 crime ca să nu mai facă, 
eu să fac în locu-i crime. 
Cel din urmă şi al treilea e 
că văd ce rătăcire-i 
prea uşor să dai crezare 
întîmplărilor prezise, 
întrucît, deşi-nclinarea 
spre prăpăstii îl împinge, 
nu-l va-nfrînge poate totuşi, 
căci destinul cel mai crîncen, 
cea mai aprigă-nclinare, 
zodia cea mai impie 
trag de liberul-arbitru, 
insă nu pot sâ-l domine. 
Şi aşa,-ntre două pricini 
şovăind, prin chibzuinţe, 
leac atare-am pus la cale 
că nespus o să vă mire. 
Mîine-n zori, pe Segismundo, 
căci, v-am spus, aşa îi zice,
făr-a şti că vă e rege 
şi mi-e fiu, îl voi trimite 
sub polog pe tron să-mi urce,
 locul deci luîndu-mi mie, 
spre-a vă cîrmui din sala 
unde voi, cu umilire, 
ascultare-i veţi jura ; 
astfel voi putea obţine 
trei noi fapte, deci răspunsuri 
celorlalte trei numite. 
Primul, că, făcînd dovada 
că e blînd, prudent, cuminte, 
dezminţind ursita-n toate 
cîte despre dînsul zise, 
vă veţi bucura de prinţul 
vostru bun, ce înainte 
fu curteanul unui munte 
şi  vecinu-unor jivine. 
Cel de-al doilea e că, dacă 
rău, obraznic, cu cruzime 
şi nelegiuit se-avîntă 
tot pe-a viciilor cline. 
îmi voi socoti cu milă 
împlinită-ndatorirea, 
şi, ca rege-atotputernic, 
îl voi smulge din mărire, 
revenirea-n turn fiindu-i 
doar pedeapsă, nu cruzime. 
Cel de-al treilea e că, dacă 
prinţu-aşa va fi să fie, 
o. vasali, de dragul vostru, 
vă voi da regi demni să ţie 
şi coroana mea, şi sceptrul ; 
doi, nepoţii mei, altminteri 
unul devenind prin dreptul 
amîndoror, consfinţirea 
dîndu-le-o credinţa nunţii, 
vor avea ce se cuvine. 
Asta vă ordon ca rege,
asta cer ca un părinte, 
asta ca-nţelept mi-e ruga 
şi-asta un bătrîn vă zice ; 
şi cum Seneca hispanul 
spuse că un sclav umil e 
regele, al ţării sale, 
ca un sclav vă rog fierbinte.

ASTOLFO
Dacă e să-mi dau răspunsul, 
întrucât întii pe mine 
întîmplarea mă priveşte, 
glas dînd tuturor, pot zice 
să-l aduci pe Segismundo, 
că-i ajunge fiu să-ţi fie.

TOŢI
Dă-ni-l dar pe prinţul nostru, 
vrem ca rege să ne vie.

BASILIO
Mulţumesc, vasali, şi preţui 
semnul vostru de iubire. 
Pe Atlanţii-mi doi duceţi-i 
în iatace-acum cu cinste, 
iar pe prinţ vedea-l-veţi mîine.

TOŢI
Rege mare. ani o mie !
(Ies cu toţii, înainte ca Regele să apuce a
ieşi, intră Clotaldo, însoţit de Rosaura şi Clotaldo)

CLOTALDO
Pot să-ţi spun ceva ?

BASILIO
fii binevenit la mine !

CLOTALDO
Chiar de e firesc, stăpîne,
să mă plec, cum spui, cu bine,
astăzi crîncena ursită
jalnic spulberă, vai mie,
privilegiile legii
şi frumoasele deprinderi.

BASILIO
Ce se-ntîmplă ?

CLOTALDO
Mă loveşte, doamne, o nefericire,
care-ar fi putut să-nsemne 
cea mai mare bucurie.

BASILIO
Spune.

CLOTALDO
Tînărul acesta, îndrăzneţ 
sau fără minte, a intrat în turn, stăpîne, 
şi pe prinţ să-l vadă prinse, iar cum...

BASILIO
Lasă-ngrijorarea ; da, 
dac-ar fi fost să intre 
altădat', ar fi plătit-o, 
taina însă-acum se ştie,
nu mai are-nsemnătate 
c-a aflat ce-i spus de mine. 
Vino să mă vezi, căci multe 
lucruri am a-ţi da de ştire 
si te-aşteaptă treburi multe : 
ai să fii, ia seama bine, 
tu, unealtă a-ntîmplării 
celei mai neauzite. 
Iar pe prinşi, ca lipsa grijii 
nu cumva să crezi cu-asprime 
că ţi-o pedapsesc, îi iert.
(Iese.)

CLOTALDO
Veacuri, rege bun, o mie ! 

CLOTALDO
(Cerul ,soarta mi-a-ndulcit-o. 
Nu-i voi spune însă cine-i, 
cîtă vreme nu-i nevoie.) 
Peregrini străini, deci liberi 
vă aflaţi.

ROSAURA
Umil piciorul ţi-l sărut.

CLARIN
Cît despre mine ţi-l strănut, 
că-ntre prieteni merg 
şi litere sărite.

 ROSAURA
Viaţa tu mi-ai dăruit-o,
deci, trăind pe datorie,
veşnic îţi voi fi, stăpîne,                        
sclav supus.

CLOTALDO
E-o amăgire, viaţa nu ţi-am dăruit-o,
pentru că un om de bine,
insultat, nu mai trăieşte, 
şi-admiţînd că vii aicea,                            
după cum chiar tu mi-ai spus-o, 
să-ţi răzbuni o grea jignire, 
viaţa nu ţi-am dat-o eu, 
căci tu n-o aveai în tine, 
viaţa josnică nu-i viaţă.                                 
(Am să-l fac aşa mai sprinten.)

ROSAURA
Recunosc că ea-mi lipseşte
chiar de-o capăt iar prin tine ;
dar onoarea-mi răzbunind-o
zări îi dau atît de limpezi,                        
că-mi va şti îndată viaţa,
orişicît ar fi să rişte,
danie a ta să pară.

clotaldo
Ăst oţel în mînă prinde-1,
c-ai venit cu el ; şi ştiu
că-i de-ajuns.  de-l înroşi-vei                   
în duşman, să te răzbune,
căci oţelul ce-l strunisem
eu cîndva — şi află-acuma
că purtat a fost de mine —                      
te va răzbuna.

ROSAURA
Spre slava-ţi înc-o dată-l voi încinge. 
Şi pe el jur răzbunare 
cît de tare-ar fi să-mi fie inamicul.

CLOTALDO
Ştii că este ?   
                                 
ROSAURA
Intr-atit, că tac mai bine, 
nu fiindcă-nţelepciunea 
nu ţi-aş crede-o la-nălţime. 
ci de teamă ca-ndurarea ce-mi arăţi 
să nu se schimbe împotrivă-mi.  
                
CLOTALDO
Mai degrabă s-ar putea să mi-o cîştige,          
iar duşmanului tău mina 
rn-ar opri a-i mai întinde. 
(O, dac-aş putea să-l ştiu !)

ROSAURA
Ca să nu socoti că-n tine                      
mi-e încrederea ştirbită, 
află că rival cumplit 
mi-e chiar Astolfo, 
mare duce-al Moscovei.

CLOTALDO
(Nenorocirea mult                            
mai grea-i acum, ştiută,
ceruri, ca-n închipuire.
Să mai cercetăm dar cazul.)
Bănuind că moscovit eşti,
ducele-ţi firesc greu poate,                     
să-ţi aducă vreo jignire ;
calea-ntoarsă-n ţară fă-o,
uită zelul ce te-aprinde,
prăvălindu-te.

ROSAURA
Chiar dacă
principe mi-a fost, ştiu bine                    
că m-a insultat.

CLOTALDO
Chiar faţa
dacă-ţi pălmuia-n trufie, 
tot nu te jignea. (Vai, ceruri !)

ROSAURA
Mai amară mi-e jignirea.

CLOTALDO
Spune-o, tot nu depăşeşte                       
cîte-mi trec acum prin minte.
rosaura
Ţi-o voi spune, dar nu ştiu 
ce respect adînc mă ţine, 
cită caldă venerare,
ce curată preţuire                               
fac să nu cutez a-ţi spune 
că văditele-mi  veşminte 
sunt enigmă, nefiind 
ale cui  iţi par :  vei  şti  deci,
dacă nu-s ce par, şi-Astolfo                    
pentru-a-i fi Estrellei mire 
a venit, ce grea ofensă 
mi-a adus. Atît pot zice.
(Ies  Rosaura  şi   Clarin.) 

 CLOTALDO
Stai, opreşte-te, ascultă !
Ce-ncîlcite labirinte                              
văd, în care nu mai poate
gîndul să găsească fire ?
Mi-e onoarea rău pătată,
adversarul meu cumplit e,
eu vasal, femeie dînsa :                            
afle cerul o ieşire,
dar mă-ntreb de-i oare-n stare,
azi,  cînd în ceţoase-abise,
profeţie-ntregul cer e,
iară lumea uluire.                                 
                              

ACTUL AL DOILEA
(Intră   regele   Basilio   şi   Clotaldo.)

CLOTALDO
Totul, cum mi-ai poruncit-o, s-a-mplinit.

BASILIO
Hai. povesteste-mi 
cum s-a petrecut, Clotaldo.

CLOTALDO
Iată, doamne, deci cum merse :
cu liniştitorul filtru                                  
plin de prafuri în amestec,
după voia ta, cu ierburi
cu-nsuşiri anume-alese,
si a cărui tiranie
cu adînci puteri secrete                              
oamenilor judecata
te-o alungă şi le-o şterge
şi-n cadavru viu preschimbă
pe-orice ins, şi, fără preget,
cit e adormit, şi simţuri,                               
şi putere îi răpeşte...
Ca să dovedim c-aşa e,
nu-i nevoie de-argumente, 
întrucît experienţa, sire, 
ne-a vădit-o-adese,-i                               
cum sigur e că-i plină 
medicina de secrete 
naturale şi nu-i urmă
de-animale, plante-ori pietre
fără o-nsuşire-anume,                               
şi ştiind cum se pricepe
viclenia omenească
mii de-otrăvuri sa încerce
spre-a ucide, ne mai miră
că-mblînzindu-le puterea,                            
lîngă-otrăvuri ce omoară.
altele adorm prea lesne ?
Deci, gonindu-mi îndoiala
şi-alte-ntîmplătoare temeri,
risipite de altminteri                                
de dovezi şi fapte ferme,
băutura-n care arta
măselariţă storsese,
mac şi opiu împreună,
jos, în carceră, pe trepte                           
i-o dusei lui Segismundo ;
de umanioare-o vreme
am vorbit, ştiinţe-n care
muta fire lecţii-i dete
între munţi şi cer, tot unde                      
din divinele-i prelegeri
învăţă şi elocinţa
celor din văzduh şi peşteri.
Duhul vrînd mai mult să-i nalţ
pentru treburile-acele                           
ce-i destini, luai exemplul
unei acvile semeţe
care-n zbor superb, dispreţul
arătîndu-şi-l doar sferei
vîntului, devine-n miezul                       
zonelor de foc supreme
fulger aripat ori cea mai
slobodă dintre comete.
Lăudîndu-i zborul falnic,
i-am mai zis : „Regină peste                     
păsări eşti acum şi-ntîia
meriţi să te simţi, fireşte."
Nu i-au trebuit mai multe, 
că de maiestate-ncepe 
totdeauna să vorbească                          
trufaş, şi cu-nvăpăiere, 
sîngele pe loc l-aprinde 
şi-aprig îl însufleţeşte 
către ţeluri mari, şi zise : ..
Păsările deci şi ele                                
în republica vîntoasă 
şi mai jură supuşenie ? 
Gîndu-acesta în năpastă 
îmi aduce mîngîiere, 
pentru că măcar de sunt                          
sclav şi eu. sunt fără vrere, 
căci de bunăvoie nimeni 
n-ar fi-n stare să mă plece."
Orb de-nverşunări văzîndu-l 
după toate cîte plesnet                          
i-au fost rănii, dîndu-i filtrul 
să şi-l bea, nici nu sfîrşeşte 
din pahar în piept -să-i curgă 
zeama, că ,se prăbuşeşte 
fără vlagă-n somn, trecîndu-mi                     
prin picioare, mîini şi vene 
reci sudori, încît eu însumi, 
dacă nu ştiam că este 
moarte prefăcută, viaţa 
i-aş fi plîns. Veniţi din vreme,                 
inşi destoinici, căror taina 
încercării-o poţi încrede, 
aşezîndu-l în caleaşca, 
ţi-l aduc aici, o, rege, 
în odaia ta, gătită                                
cu podoabele măreţe 
demne-n totul de făptura-i. 
Capu-i pun pe-a tale perne 
şi-aşteptînd ca letargia 
să-şi mai piardă din putere,                       
gata-s ca pe tine, doamne,
a-l sluji, precum ţi-e vrerea. 
Iar acum, dac-ascultarea-mi 
poate să te-ndatoreze 
a mă răsplăti, rog numai—                      
cutezanţa mi se ierte — 
să-mi arăţi ce gînd te face 
să-l aduci cu-aşa ferele
în palat pe Segismundo.

BASILIO
Intrutot, Clotaldo, drept e                          
să te-ntrebi, şi numai ţie 

îţi răspund pe îndelete. 
Pe fecioru-mi, Segismundo, 
piaza rea a unei stele 
îl ameninţă — ştii bine —                       
cu nenorociri funeste. 
Vreau să aflu dacă cerul— 
că, oricum, să ne înşele 
nu se poate, după cîte 
mărturii de-asprimi ne dete                   
în sălbatica-i plămadă — 
în sfîrsit îşi domoleşte 
străşnicia şi, învins
cu virtuţi si gînduri drepte, 
s-a dezis, ştiind că omul                            
predomneste printre stele. 
Asta vreau să cercetez 
prin urmare, dîndu-i semne 
că mi-e fiu şi înlesnindu-i 
înzestrarea să-şi încerce.                         
Dacă, magnanim, se-nfringe, 
va domni ; dar dacă este 
tot tiran şi crud. în lanţuri
iar îl pun, precum fusese.
Ai să mai mă-ntrebi, desigur,                  
şi ce poate să mă-ndemne
adormit la încercare
să-l aduc, precum se vede.
Vreau pe plac să-ţi fac în totul
şi să-ţi spun cu toate ce e.                       
Dacă el ar şti că fiu mi-e
azi, iar Mîine se trezeşte
aruncat a doua oară
între ziduri de durere,
s-ar simţi, de bună seamă,                       
covîrşit de deznădejde,
căci ştiind o dată cine-i.
ce-ar mai fi să-l consoleze ?
Şi de-aceea-am vrut să-i las
răului deschise mreje                              
în credinţa că visare
totu-a fost. Aduc cu-acestea
două lucruri la lumină :
firea lui, întîi, de vreme
ce. trezindu-se, se poartă                       
cum şi-nchipuie şi crede :
şi-alinarea, cel de-al doilea,
pentru că, dacă se vede
ascultat întîi şi-apoi
iar în turnu-i se trezeşte,                        
poate spune c-a visat,
şi pe drept cuvânt ar crede,
întrucît, în lumea noastră,
omul tot visînd trăieşte.

CLOTALDO
Ca să-ţi dovedesc greşeala                      
nu duc lipsă de-argumente,
dar e prea tîrziu acuma
şi se-arată, după semne,
că s-a deşteptat şi pare
către noi să se îndrepte.   
                       
BASILIO
Eu doresc să mă retrag, 
tu, ca preceptor, primeşte-l, 
deci, şi dintre-atîtea umbre ce-l 
împiedică-a-nţelege scoate-1, 
dar, cu adevărul.

CLOTALDO
Invoire-mi dai, .pesemne, 
să i-l spun întreg ?

BASILIO
Aşa-i,
şi, spunîndu-i, trag nădejde 
că primejdia ştiută 
e învinsă mult mai lesne.
(iese   Basilio   şi  intră   Clarin.)

CLARIN
(Scump plătii ajunsu-acilea — 
patru zdravene ciomege 
de străjer bălan cu barba 
ţanţoş ruptă din livrele — 
ca să văd tot ce se-ntâmplă, 
că mai sigure ferestre 
nu-s ca alea de cu sine, 
făr-a mai cerşi bilete, 
omul peste tot le duce 
şi-orice vrea, pe la petreceri, 
dezgolindu-şi geamu-obraznic 
prin neruşinarea-i vede.)

CLOTALDO
(Asta e Clarin, e sluga ei, 
o, ceruri, sluga celei
ce,  de-amar, mi-aduse 
din străini aici ofense.) 
Ce e nou, Clarin ?

CLARIN
Stăpîne,
e că milostiva-ţi vrere, 
gata ca Rosaurei cinstea 
să-i răzbune, o-mboldeşte 
hainele-i fireşti să-şi poarte.

CLOTALDO
Bine face, să nu-nsemne 
uşurinţă.Că schimbîndu-şi 
numele, ca să se cheme, 
înţelept, nepoata voastră, 
azi cu-aşa cinstiri se-alege, 
că-i e  doamnă de onoare 
înseşi ne-ntrecutei Stele 
la palat.E bine-onoarea 
mie să mi-o-ncredinţeze.
Că stăpîna-ntr-una-aşteaptă 
un prilej mai bun şi vreme 
ca să-i recîştigi onoarea.
Gîndul chibzuit îi este, 
că la urma urmei toate 
ştie vremea să le spele.

CLARIN
Că e răsfăţata curţii 
şi slujită-mpărăteşte 
pe temei că ţi-e nepoată. 
Şi-i tot nou că eu, acel 
ce o-nsoţii, mă sting de foame 
şi-s uitat de toţi, pesemne 
făr-a şti că mi-s Clarin, 
iar trompeta cînd grăieşte 
spune tot ce se întîmplă 
pe la regi, Astolfi şi Stele, 
pentru că Clarin şi slugă 
vin ca nuca in perete, 
casă trec ducînd cu taina, 
şi se poate, zău, tăcerea 
dacă m-o scăpa din mină, 
să-mi îngîn niscai cuplete : 
Trîmbiţa  de  deşteptare 
nu  sună mai tare.


CLOTALDO
Plîngerea-ţi e-ntemeiată,
voi  veghea   să  ţi   se-ndrepte,
pîn-atunci fii-mi slugă mie.

CLARIN
Segismundo şi soseşte.
(Intră   muzicanţi   cintînd   fi   slujitori
dîndu-i de îmbrăcat lui Segismundo.
care  intră ca ameţit.)

SEGISMUNDO
Doamne, oare ce se vede ? 
Doamne, ce mi se arată
Greu privirea mi-e mirată,
dar uşor nu-mi vine-a crede.
Eu în splendide palate ?
Eu în stofe şi brodate ?
Eu de-atîtea slugi s-am parte,                   
elegante şi stilate ?
Eu să mă trezesc din somn
într-un pat atît de moale ?
Mie-mi ies atîţia-n cale
să mă-mbrace ca pe-un domn ?                
Vis să fie ? Nu, de fel,
treaz mă simt, cu capul sus.
Oare Segismundo nu-s ?
Doamne, fă să nu mă-nşel.
Poţi tu oare să-mi explici                         
în închipuire ce-am
ca în vreme ce dormeam
să mă pomenesc aici ?
Dar la urma urmei fie !
Ce să mă mai tot încrunt ?                        
Vreau să fiu slujit cum sunt,
şi sfîrşitul lumii vie !

PRIMUL   SLUJITOR
Cit de-ngîndurat păşeşte !

AL   DOILEA   SLUJITOR
Cui asemenea-ntîmplare
nu i-ar da aceeaşi stare ? 
                         
CLARIN
Mie.

AL   DOILEA   SLUJITOR
Du-te şi-i vorbeşte.

PRIMUL   SLUJITOR
Să mai cînte ?

 SEGISMUNDO
Nu, de-ajuns. Nu doresc să-i mai ascult.

AL   DOILEA   SLUJITOR
Tulburarea vrui mai mult să ţi-o-mprăstii.

SEGISMUNDO
N-am ajuns
cîntul lor doar ascultîndu-l 
grijile să mi le-ogoi, 
muzicile de război 
singure-mi incintă gîndul.

CLOTALDO
Luminat stăpîn, Alteţe, 
mina dă-mi să ţi-o sărut, 
pentru că întîiu-am vrut 
eu să-ţi dau, supus, bineţe.

SEGISMUNDO
(E Clotaldo : oare cum, 
cînd in turn aşa de crud e, 
plin de-atît respect m-aude ? 
Oare ce-i cu mine-acum ?)

CLOTALDO
In cumplita-ncurcătură
datorată noii stări,
chinu-a mii de întrebări
cugetu-ţi îşi mintea-ndură,
însă de povara lor
să te scap aş vrea cu veşti,
căci se cade-a şti că eşti
principe moştenitor
al Poloniei. Departe
şi ascuns de ţi-ai dus viaţa
ascultatu-s-a povaţa
nemiloasei tale soarte, 
ce prezice dolii crunte 
ţării, cînd pe tronu-i de-aur 
va veni supremul laur 
să-ţi încingă-augusta frunte. 
Dar covinşi că priveghea-vei 
piaza pîn' la biruinţă — 
faptă grea, dar cu putinţă 
inimii-nchinate slavei —, 
la palat din turn încoace 
te-au adus, cît somnul încă 
prin neştirea lui adîncă 
spiritu-ţi robea în pace. 
Tatăl tău, domn tuturor, 
va veni să te asculte 
şi vei şti atunci mai multe.

SEGISMUNDO
Josnic, mârşav, trădător, 
ce .să ştiu mai mult, bătrîne, 
dacă ştiu acuma cine-s, 
ca s-arăt de azi că-n mine-s 
vreri ce vi le vreau stăpîne ? 
Cum de ţi-ai trădat, hai, spune, 
ţara astfel, ascunzîndu-mi 
ce ştiai şi, deci, la rîndu-mi, 
m-ai furat, pe raţiune 
si pe drept călcînd ?

CLOTALDO
Vai mie !

SEGISMUNDO
Trădător ai fost de lege, 
un lingău pe lîngă Rege, 
iar cu mine crud, se ştie ; 
Legea, Regele şi eu, 
între-atîtea mari dureri, 
te condamnă deci să pieri 
chiar de mîna-mi.

AL  DOILEA   SLUJITOR
Prinţe...

SEGISMUNDO
Greu,
nu m-opriţi, şi zarva voastră 
e-n zadar ; amar şi vai 
e de acel ce calea-mi taie : 
jur că zboară pe fereastră !

PRIMUL   SLUJITOR
Fugi, Clotaldo !

CLOTALDO
Vai de tine,
trufaş te arăţi, şi-o crezi, 
făr-a şti că doar visezi !
(Iese.)

AL   DOILEA   SLUJITOR
Seama ia...

SEGISMUNDO
Plecaţi mai bine !

AL   DOILEA   SLUJITOR
c-a urmat regeşti porunci.

SEGISMUNDO
Cită vreme-i strîmbă-o lege,
liber, nu-l asculţi pe rege ; 
si-i  eram eu prinţ şi-atunci.

AL   DOILEA   SLUJITOR
Nu putea să cerceteze 
dacă-i bine sau e rău.
Eşti certat cu tine, zău, 
dacă-mi dai răspunsuri breze.

CLARIN
Prinţul spune foarte bine, 
tu, in schimb, te porţi urît.

PRIMUL   SLUJITOR
Cum, în vorbă te-ai vîrît ?

CLARIN
Nu cer voie !

SEGISMUNDO
Dar tu cine
eşti,  ia zi ?

CLARIN
Eu ? Musca-n lapte 
ş-astei bresle eu i-s duhul, 
că mi-a mers în lume buhul, 
terchea-berchea că-s cit şapte.

SEGISMUNDO
Tu, doar, dintre toţi, răspunzi 
cum îmi place.

CLARIN
Nici nu fac altceva decît 
să plac cît mai multor Segismunzi.
(Intră Astolfo.) 

astolpo
Fericită ziua fie, Prinţe, 
cînd răsări, nou soare 
al Poloniei, splendoare 
revărsînd şi bucurie 
peste toate-aceste zarişti 
cu văipăi divine-asemeni 
soarelui, cu care semeni, 
dintre munţi suind prin rarişti !
Urcă, şi deşi ţi-aşează 
foc pe fruntea ta regească 
laurii tîrziu, trăiască veşnic.

SEGISMUNDO
Domnul te-aibă-n pază !

ASTOLFO
Scuză ţi-aş putea aduce
la săraca mea primire
doar că nu mă ştii. Spre ştire,
sunt Astolfo, mare duce
Moscovei, iar ţie văr.
Mai prejos, deci, rangu-mi nu-i.

segismundo
Domnul te-aibă-n paza lui ; 
nu-i destul, într-adevăr ? 
Bine, dacă fluturînd 
rangu-atît, de-atît te jelui, 
am să spun fă-i, Doamne, felu-i, 
cînd ne-om mai vedea, curind.

AL   DOILEA   SLUJITOR
Ţine cont, Alteţă, numai 
că fiind un pădureţ 
s-a purtat cu toţi semeţ. 
Prinţe, dar Astolfo-acuma-i...

segismundo
Vorba lui scrobită greu 
mi-a căzut şi-apoi, proţap, 
pălăria-şi puse-n cap.
primul slujitor 
Grande e

SEGISMUNDO
Mai mare-s eu. 

AL  DOILEA  SLUJITOR
Voi doi totuşi bine-i 
a vă respecta mult 
mai fierbinte ca ceilalţi.

SEGISMUNDO
Pe tine cin' te pune-a-mi căuta gîlceavă ?
(Intră Estrella)

ESTRELLA
înălţimea voastră fie 
iar şi iar bine venit 
sub pologul aurit 
ce-l aşteaptă şi-l îmbie, 
unde-n van lovind zîzanii, 
să vieze-august şi onoare, 
şi-a sa viaţă s-o măsoare 
veacurile, nu doar anii.

SEGISMUNDO
Spune-mi, tu, acuma, 
cine-i frumuseţea eteree ? 
Cine-i omeneasca zee 
cărei lamura luminei cerul, 
rob, la poale-i pune ? 
Cine-i fata asta rară ?

CLARIN
E Estrella, şi ţi-e vară.

SEGISMUNDO
Soarele, mai bine-ai spune. 
Chiar de-mi lauzi,  nu tăgădui,
drept recuceritu-avut, 
lauda că te-am  văzut, 
doar pe ea ţi-o mai îngădui ; 
şi aşa, urării rarei 
fericiri nemeritate 
mulţumiri i-aduc plecate. 
Stea ce zorii fără soare-i 
ştii s-aprinzi, şi dărui viaţă 
faclei celei mai stăpîne, 
soarelui ce-i mai rămine 
cînd apari  de  dimineaţă ? 
Mina dă-mi să ţi-o sărut, 
din al cărei ghioc de nea 
boarea neprihană bea.

ESTRELLA
Fii curtean mai reţinut !

ASTOLFO
(Dacă mîna-i ia acu, sunt pierdut.)

AL  DOILEA   SLUJITOR
(Pe-Astolfo ştiu cit îl doare : 
partea-i ţiu.) 
Seama, prinţe, ia 
că nu este drept să vrei 
prea mult, căci Astolfo...

SEGISMUNDO
Tot nu poţi din răbdări să nu mă scoţi ?

AL  DOILEA   SLUJITOR
Spun ce-i drept.

SEGISMUNDO
Zău, cînd te-ascult     
palma simt că mă mănîncă
şi nedrept îmi pare-orice 
de părerea mea nu e.

AL   DOILEA   SLUJITOR
Dar tot tu, ţiu minte încă,
spui că doar ce-i drept e bine                 
a sluji supus să vrei.

segismundo
N-am spus şi că de-obicei ştiu. 
de la balcon, pe cine 
mă pisează, să-l trîntesc?

AL  DOILEA   SLUJITOR
Cu bărbaţi ca mine, tu                            
şi nici alţii nu pot !

SEGISMUNDO
Nu? Sunt silit s-o dovedesc !
( prinde-n   braţe  şi  iese   urmat   de   toţi ceilalţi, 
 revenind apoi imediat.)

ASTOLPO 
Ce se-ntîmplă-aici, ce văd?

ESTRELLA
Iute, toţi, cu ajutoare !

SEGISMUNDO
Din balcon căzu în mare.                        
S-a putut, si nu-i prăpăd !

ASTOLFO
Pune-ţi frîu pornirii scurte,
şi de-asprime te dezbăra,
drum ca de la om la fiară
între munţi fiind şi curte.  
                      
 SEGISMUNDO
Vezi de-atîta străşnicie 
ce de pilde-ţi umple hapul, 
nu cumva să-ţi zboare capul 
cînd să-l pui sub pălărie.
(iese  Astolfo  şi  intră  Regele). 

BASILIO
Ce s-a întîmplat?

SEGISMUNDO
Nimic 
pe un ins, curat canon, 
l-am zvîrlit de pe balcon.

CLARlN
Pst! E Regele, ţi-o zic.

BASILIO
Deci un om ne costă, vai, 
proaspăta-ţi venire-ncoace?

SEGISMUNDO
M-a sfidat că n-o pot face 
şi prinsoarea cîştigai.

BASILIO
Mult mă-ndurerează, prinţe, 
că, sperînd să te găsesc 
cerul neprietenesc 
supunîndu-l prin silinţe, 
mă primeşti cu atit-asprime, 
şi-n împrejurări de-aceste 
cea dintîi purtare-ţi este 
făptuirea unei crime. 
Cum să-ţi mai întind acuma 
braţele cu drag, cînd, iată, 
trufasele-ţi mîini te-arată 
învăţat cu ele numa
să ucizi? Şi cine-n stare-i                        
gol pumnalul cu prihană
smuls din ucigaşa rană
ne-nfricat să-l vadă? Care-i
cel ce ştie-n lac de sînge
om ucis de-un semen  şi                        
nu-i lovit? De fier de-ar fi,
omenia tot l-ar frînge.
Eu la fel. cînd văd de moarte
că ţi-s braţele unealtă
şi-au vărsat de sînge-o baltă,                   
ţi le ţiu, mîhnit, departe
şi. deşi la piept mă cheamă
dorul să te strîng, nu pot,
plec lipsindu-mă de tot,
căci de braţul tău mi-e teamă. 
                
SEGISMUNDO
Mă lipsesc şi eu, la fel e
cum a fost si mai-nainte,
iar de vreme ce-un părinte,
cu asprimi atît de grele
şi atît de sterp de milă,                           
mă înstrăinează-orbeşte,
ca pe-o fiară-apoi mă creşte
sau ca pe un ,monstru-n silă
şi să mai si mor se roagă,
ce însemnătate are                                  
că nu-mi dă o-mbrăţişare
cind fiinţa-mi fură-ntreagă?

BASILIO
Domnul Dumnezeu de-ar vrea-o,
nici să nu ţi-o mai fi dat,
nu te-aş mai fi ascultat,                           
nici trufia-ţi n-aş vedea-o.

SEGISMUNDO
Dacă tu nu mi-ai fi dat-o, 
nu m-aş plînge azi de tine;
dîndu-mi-o, o fac, vezi bine, 
pentru că mi-ai şi furat-o; 
şi,  deşi fapt mai  de soi 
decît darul nu se ştie, 
cea mai mare mîrşăvie 
e-a da şi-a lua-napoi.

BASILIO
Deci aşa-mi arăţi 
credinţă pentru că 
din biet captiv 
azi eşti prinţ !

segismundo
Şi ce motiv am să-ţi port 
recunoştinţă ? Despot 
stîndu-mi peste vrere, 
azi, bătrîn şi nevoiaş 
dacă mori, mai mult îmi laşi 
decît pot oricum a-ţi cere ? 
Tatăl meu eşti şi-mi eşti rege, 
deci şi rangul şi mărirea 
mi le dăruieşte firea 
prin îndreptăţita-i lege. 
Şi, deşi-s acum mărit, 
nu-ţi rămîn dator — greşeală ! 
pot să-ţi cer chiar socoteală 
pentru cit mi-ai jefuit 
libertate, viaţă,-onoare ; 
deci fii-mi tu îndatorat 
că nu-ţi smulg ce mi-ai luat, 
tu, datornicul meu mare.

BASILIO
Eşti obraznic ,şi sălbatic, 
ce-a spus cerul adevăru-i, 
şi să te ajungă stărui 
mîna-i, trufaşe zănatic. 
Şi cu toate că-ţi ştii cinul, 
ceaţa de pe ochi căzîndu-ţi, 
şi că stai aici şi-n gîndu-ţi
peste toţi îţi urci destinul,
seama ia şi-ascultă-mi sfatul,
fii smerit şi tacînd că poate
doar visezi acestea toate,                        
chiar de măsuri .treaz palatul.
(iese.)

SEGISMUNDO
Poate-n vis trăi, profund,
cine treaz în orice clipă-i ?
Nu visez, căci cred şi pipăi
tot ce-am fost şi tot ce sunt.                     
Şi deşi acum te mustră
cugetul, e prea tîrziu :
cine sunt prea bine ştiu,
iară naşterea-mi ilustră
ce-mi dă drept la tron, oricît                    
o  regreţi,   n-ai   cum  s-o   negi ;
şi-am putut sta ani întregi
într-o temniţă vîrît
neştiindu-mi rangul doară ;
dar acum în amănunt                               
ştiu şi cine-s. şi că sunt
un altoi de om şi fiară.
(Intră   Rosaura,    îmbrăcată    femeieşte.)

ROSAURA
(După Estrella-o iau 
şi teamă mi-e de-Astolfo să nu dau; 
Clotaldo-mi dă povaţă                               
să nu mă ştie, nici să-i ies în faţă, 
că-nsemnătate pentru-onoarea-mi are 
şi bucuros crezare 
îi dau, de vreme ce, lui mulţumită, 
mi-e cinstea-aici şi viaţa ocrotită.)    
       
CLARlN
Mai mult ce ţi-a plăcut
din cîte, minunat, azi ai văzut ?

 SEGISMUNDO
Nimic nu m-a uimit,
fiind de toate-n totul prevenit;
dar dacă admiraţia
o merită ceva, e numai graţia
femeii. Intr-o carte
din multele de care-avut-am parte,
citeam că Domnul trudă cu tipic
mai multă puse-n om, ca lume-n mic,
dar temătoare vrere
femeia l-a costat, că-n mic un cer e,
mai grea de frumuseţe
ca un bărbat, cum cerul mai de preţ e.
şi-n dînsa-i ţi mai multă.

ROSAURA
(E prinţul, mă retrag.)

SEGISMUNDO
Femeie,-ascultâ, opreşte, lăsă dusul, 
nu fi şi răsăritul şi apusul, 
pe fugă-ntotdeauna 
c-altminteri, răsărit  şi-apus intr-una,
 lumină şi reci bezne, 
sincopă-a zilei  mi-ai părea mai  Lesne. 
Dar ce-i, ce dar zeiesc ?

ROSAURA
In ce-mi văd ochii cred şi ma-ndoiesc.

SEGISMUNDO
(Da, frumuseţea asta o mai văzui.)

ROSAURA
(Îi copleşea năpasta şi fală, 
şi mîndrie, in temniţă.)

SEGISMUNDO
(Vederea-i mă învie.) 
Femeie — au ce nume 
mai pătimaş ţi-ar da bărbatu-n lume ? — 
au cine eşti ? Datoare, 
deşi nu te-am văzut, mi-eşti adorare, 
şi-aşa, fidel, mi-ascult 
asupră-ţi dreptul, căci te ştiu de mult; 
îmi spui, femeie zînă ?

ROSAURA
(Să mă ascund.) 
Estrella mi-e stăpînă, 
eu, biată-nsoţitoare.

SEGISMUNDO
Nu spune-aşa, zi soare-prins din care
şi steaua ei viază,
şi sclipătul şi-l ia din sfînta-ţi rază ;
în ţara de parfum,
peste (pestriţul florilor duium,
e roza-mpărăteasă
si nu e-n juru-i alta mai frumoasă ;
din nestemate fine,
în doctele-academii-adînci din mine,
ales e diamantul
domn tuturor, el, unic, briliantul ;
la gingaşele sfaturi
de stele strinse-n sfiieioase-olaturi,
în fruntea tuturoru-1
ştiu pe luceafăr predomnind soborul;
şi-n sferele perfecte,
cînd la divan le cheamă pe planete,
împărăţind miracol
văd soarele, supremul zilei-oracol.
Şi dacă ştiu că peste flori şi stele,
planete, zodii, pietre, doamne-s cele
mai mîndre, tu slujeşti
pe-o mai saracă-n nuri, cînd tu doar eşti,
frumoasă-apoteoză,
stea, diamant, luceafăr, soare, roză ?
(Intră  Clotaldo.)

CLOTALDO
(Lui Segismundo-aş vrea să-i pun zăbală, 
că eu doar l-am crescut; dar ce-i in sală ?)

ROSAURA
îţi preţuiesc părerea.                                           
Glăsuitor răspuns să-ţi dea tăcerea. 
Cind raţiunea pregetă stîngace, 
mai plin vorbeşte cine mai plin tace.

SEGISMUNDO
Nici gînd să pleci, aşteaptă.
In întuneric vrei să-mi laşi, nedreaptă,              
întreaga mea fiinţă ?

ROSAURA
Alteţei voastre-i cer îngăduinţă.

SEGISMUNDO
Cînd pleci uitîndu-ţi mila,
nu mai ceri voie, ci ţi-o iei cu sila.

ROSAURA
Sper să mi-o iau de ruga nu m-ajută.   
             
SEGISMUNDO
Din cavaler mă faci s-ajung o brută.
căci orice-mpotrivire
venin pentru răbdarea-mi  şi delir e.

ROSAURA
Dacă-i veninu-n stare,
plin de-ndîrjire.-asprime şi turbare.                  
răbdarea a-ţi răzbate,
respectu-mi nu cutează, nici  nu-l poate.

SEGISMUNDO
Doar ca să văd de pot,
în faţa ta sfiala-mi pierd de tot,                         
că-s tare ispitit
să fac ce nu se poate. Am zvîrlit
de la balcon pe unul care-a spus
că de-asta-n stare nu-s,
şi tot spre-a ne-ncerca puterea noastră
am să-ţi arunc şi cinstea pe fereastră.
                
CLOTALDO
(înverşunat, se-ncinge.
O, ceruri, încotro mă veţi împinge
acum, cînd vreri năuce
mi-aruncă iar onoarea la răscruce ?)

ROSAURA
Nu-n van se prezisese                                          
că tirania-ţi îi destină dese
zavistii, uri, trădări,
fărădelegi şi crime bietei ţări.
Dar ce în stare-anume-i
un om ce însă om doar după nume-i,                
obraznic, inuman,
crud, îngîmfat, sălbatic şi tiran,
cu fiarele crescut ?

SEGISMUNDO
Fiindcă de ocara-ţi m-am temut,
atîta curtenie                                                       
ţi-am arătat, sperind destul să-ţi fie,
dar dacă-n schimb asemeni vorbe capăt,
îţi dau motiv s-o spui şi pîn' la capăt.
Ieşiţi, închideţi uşa şi, poruncă,
nu intră unul !
(Iese Clarin.) 

ROSAURA
(Morţii, vai, m-aruncă.)
Ia seama...

SEGISMUNDO
Sunt tiran şi a mă-ndupleca încerci în van.

CLOTALDO
(Ce pas îngrozitor !
Merg să-l împiedic, chiar de-ar fi să mor.)
Stai, cugetă, stăpîne !

SEGISMUNDO
Mă faci să-mi pierd răbdarea iar, 
bătrâne smintit şi slab, mă lasă ; 
au de mînia-mi chiar deloc nu-ţi pasă ? 
Cum de-ai ajuns aici ?

CLOTALDO
Stârnit de tânguirea vocii mici,
ca să te rog să-ţi fie
mai blinda firea dacă vrei domnie,
nu, la picioare toate dacă ţi-s,
crud să te-arăţi, că-i poate doar un vis.

SEGISMUNDO
Mă faci să turfo de tot
când îmi răstorni ce eu vădit socot.
Dar ai să vezi, murind,
de-i vis ori nu.
(Dînd   să-şi   tragă,   pumnalul,  
Clotaldo  i-l prinde şi cade în genunchi.)

clotaldo 
In felu-acesta tind să-mi liberez şi viaţa.

SEGISMUNDO
Jos de pe-oţel cu mina, îndrăzneaţă 

CLOTALDO
Cit timp nu se adună
iar lume-aici, mînia-n frîu să-ţi pună,
nu voi slăbi.

ROSAURA
Vai, Doamne !

SEGISMUNDO
Drumul dă-i,Smintite 
căpos, rău între răi, 
dă-i drumul, hai, altmintre 
cu mina te sugrum, în cap să-ţi intre.
(Se luptă.)

ROSAURA
Să vină ajutoare, Clotaldo-i ca si mort.
(Iese. Intră Astolfo tocmai cînd Clotaldo 
i se prăbuşeşte la picioare, şi îi desparte pe cei doi. )

ASTOLFO
Ce-i asta oare, o, prinţe generos ? 
Vrei să-ţi pătezi oţelul glorios 
în trup de promoroacă ? 
Neîntinată-ntoarce-ţi spada-n teacă.

SEGISMUNDO
Ba înroşită numai de sîngele-i infam.

ASTOLFO
Păzită-acuma-i  
suflarea lui de mine, 
şi, alergînd încoa, 
făcut-am bine.

SEGISMUNDO
Da, ca să mori, şi e prilejul bun 
prin moarta ta, în fine, să-mi răzbun 
şi vechea pică.

ASTOLFO
Viaţa ca să-mi apăr, 
majestate nu-i cînd spada-mi scapăr.
(Trag spadele;  intră  Regele  Basilio şi Estrella.)

CLOTALDO
O, nu-l jigni, te rog.

BASILIO
Cum, săbii trase ?

ESTRELLA
(Astolfo e, vai, patimi mînioase !)

BASILIO
Dar ce v-a îndîrjit ?

ASTOLFO
Nimica, sire,-o dată ce-ai venit. 
Bagă spadele în teacă.

SEGISMUNDO
O, sire, multe, chiar dac-ai intrat.                      
Pe moşul ăsta morţii l-as fi dat.

BASILIO
Dar nu-i respecţi deloc nici părul alb ?

CLOTALDO
E păru-mi la mijloc, o, sire, nu-i nimic.

SEGISMUNDO
lndemnu-i calp
ca să-i respect cuiva, eu, părul alb,                 
cînd tare s-ar putea şi-al tău să-l 
văd pe jos în faţa mea, că răzbunat 
nu-s încă de-a fi crescut în silnicie-adîncă.
(Iese.) 

basilio
Dar pînă cejai să-l vezi,                                       
dormind te vei întoarce-n turn, să crezi
că tot ce-ai fost şi-ai zis,
deşi aievea, s-a-ntîmplat în vis.
(Regele  şi  Clotaldo  ies;  rămîn Estrella  şi Astolfo.)

ASTOLFO
Cit de rar ne minte soarta
cînd preziceri negre face,                                    
şi, pe cît străvede răul,
e la bine-nşelătoare !
Astrolog ar fi de seamă
dacă pururi  doar dezastre
ar vesti : si,  nici o grijă.                                   
toate-ar fi adevărate !
Iar dovada-mprejurării
eu şi Segismund-o facem,
da, Estrella, în noi doi
mărturii punînd contrare.                                   
Lui i s-au ursit necazuri,
tiranii, trufie,.moarte,
şi se-adeveriră-n totul
pentru că se-ntîmplă -toate ;                                
mie însă, arătîndu-mi
orbitorul.snop de raze
căror soarele, li-i umbră
şi tăria fulg zburatec,
şi ursindu-mi, doamnă, 
glorii, fericiri, triumf şi faime, 
rău a spus şi-a spus şi bine, 
căci e drept aşa s-arate 
cînd momeşte cu hatîruri, 
ca-n dispreţ apoi s-omoare.

ESTRELLA
Complimentele-ţi, desigur, 
cred că sunt adevărate, 
pentru altă doamnă însă 
cu al cărei chip, îmi pare, 
ai venit la gît, Astolfo, 
să mă vizitezi, si astfel 
ea îţi merită doar şirul 
vorbelor înflăcărate. 
Cere-i dînşii deci răsplata, 
pentru că-s hrisoave false 
la divanele iubirii 
jurăminte-ori vorbe calde 
care s-au rostit în slujba 
altor regi şi altor doamne.
(Intră  Rosaura,  rămînînd  ascunsă.) 

rosaura
(Doamne mulţumesc că-n fine 
suferinţa mi-e aproape 
de liman, uitând de temeri 
cel ce vede-acestea toate )

astolfo
Am să-mi smulg 
din piept portretul, 
loc făcînd în el icoanei 
frumuseţii tale limpezi. 
Unde e Getrella, n-are 
umbra loc, precum nici steaua 
lîngă soare ; plec a-l scoate, 
(lartă-mi fapta rea, Rosaura
 preafrumoasă, duşi departe
însă n-au îndrăgostiţii
cum credinţă sa-şi mai poarte.)
(N-am putut s-ascult o vorbă, 
ca să nu mă vadă poate.)

ROSAURA
Da, stăpînă.

ESTRELLA
Bine-mi pare că se face 
să soseşti aici, fiindcă 
ţie-o taină doar se poate 
să-ţi încredinţez.E-o cinste, 
pentru cin' te-ascultă, mare.

ESTRELLA
Nu te ştiu de mult, Astrea, 
dar de-atuncea ale tale-s 
cheile voinţei mele ; 
si, cum cine eşti aflasem, 
mă încumet ţie-a-ţi spune 
ceea ce şi mie, poate, 
îmi ascund.

ROSAURA
Ţi-s roabă-n totul.

ESTRELLA
Deci, în două vorbe, iată : 
Vărul meu Astolf — de-ajuns e
vărul meu a-ţi spune doară, 
căci sunt lucruri şi rostite 
numai cînd şi-n gînd se-arată — 
soţ e hotărît să-mi fie 
de-i îngăduit de soartă 
fericirea, una numai, 
multele dureri să-mi scadă. 
M-a mîhnit în ziua-ntîia 
cînd văzui la gît că poartă 
un portret al unei doamne ; 
i-am vorbit de el pe faţă 
şi frumos ; ,mă înţelege 
şi. galant, mi-l dă ; îndată 
îl aduce-aici. Dar greu mi-e 
însăşi mîna-mi să-l primească ; 
stai aici şi, cînd soseşte, 
spune-i, ţie, fată dragă, 
să ţi-l dea. Nu-ţi spun mai mult ; 
eşti frumoasă şi-nţeleaptă, 
ştii. desigur, ce-i iubirea.
(Iese). 

ROSAURA
N-aş mai fi ştiut vreodată ! 
Ceruri ! Cine-atîta minte 
şi-agerime-n el să aibă 
ca dintr-un impas de-acesta 
o ieşire să .găsească ! 
Oare-un ins mai e pe lume 
strîns de soarta nemiloasă 
în nefericiri mai multe 
şi-n durere mai grozavă ? 
Ce să fac în miezul beznei 
unde-i peste poate parcă 
rost să aflu de-alinare 
şi-alinare să-mi  priască.? 
De la cea,dinţii durere,  
întîmplare nu-i sau faptă
noi dureri să nu-mi, însemne ;
una alteia-şi urmează,
mostenindu-se-ntre ele.
Şi, ca fenixul odată,
unele se nasc din alte,
în pieire-aflmdu-şi iviaţă,
şi cenuşa lor de-a pururi
dăinuieşte caldă-n groapă.
Laşe-un înţelept spusese
că ar fi, căci niciodată
singure nu ies în lume ;
brave cred că-s mai degrabă,
căci păşesc mereu nainte,
fără să se mai întoarcă.
Cine le-ar lua cu sine
ar putea tot să-ndrăznească,
neavind de ce se teme
că l-ar părăsi vreodată.
Eu o spun, căci din atîtea
cîte m-au lovit în viaţă,
n-a lipsit nicicînd nici una
şi atît se-ncrîncerară,
că, de soartă crud rănită,
morţii-n braţe m-aruncară.
O, vai mie, ce să fac
în împrejurarea de-astăzi ?
De-mi spun numele, Clotaldo
căruia îi datorează
viaţa-mi sprijinul şi-onoarea,
poate supărat se-arată,
întrucît de la tăcere
leac pentru onoare-asteaptă.
Dacă lui Astolfo nu-i spun
cine-s, cînd o să mă vadă,
oare cum să mă ascund ?
Chiar de-ar şti să se prefacă
glasul, limba şi privirea,
sufletul că mint le-arată.
Ce să fac ? Dar ce rost are
să mă-ntreb, de bună seamă,
cînd, oricîtă cugetare
şi prudenţă-aş vrea să deapăn,
de se va ivi prilejul
tot durerea -va să facă
ce va vrea ? Căci nu-i putere
de la chinu-i s-o abată.
Şi de vreme ce purtarea
a-si decide nu cutează
sufletul, atunci durerea
vîrfu-atingă-şi, pin' la capăt
scurme chinul, ca din umbra
îndoielilor să iasă
în sfîrşit; dar pîn-atuncea
cerul să mă aibă-n pază !
(Intră  Astolfo  cu  portretul)

ASTOLFO
Iată, doamnă, şi portretul. Ceruri !

ROSAURA
Cum, Alteţa -voastră 
e surprinsă ? Sau se miră ?

ASTOLFO
Da, Rosaura, să te vadă.

ROSAURA
Eu, Rosaura ? 
Nu, Alteţa voastră a greşit, 
drept altă doamnă m-a luat; 
eu sunt doar Astrea 
şi, sărmană, nici nu merit 
fericirea tulburării ce v-apasă.

ASTOLFO
Nu mă mai minţi, Rosaura, 
sufletul doar nu se-nşeală,
şi deşi te vede-Astree, 
ca Rosaura îi eşti dragă.

ROSAURA
Nu vă înţeleg, Alteţă, şi, 
aşa, tac încurcată : 
tot ce .ştiu e că Estrella
— stea ce poate fi, bogată, 
şi a Venerei — ceru 
să v-aştept aici în sală 
spre-a vă-nştiinţa din .parte-i 
să-mi lăsaţi portretu-n seamă
— cerere cu rost se vede — 
spre-a i-l duce eu degrabă. 
Vrea să fie-aşa Estrella, 
pentru că si-un fleac de treabă 
dacă mi-e dăunătoare, 
neuitînd-o, mi-o comandă.

ASTOLFO
Cît te-ai strădui, Rosaura, 
sub împrumutata mască 
rău te-ascunzi. Şi zi-i privirii 
muzica să-şi potrivească 
după glas, căci prea firesc e 
scrîşnet fals şi strîmb să scoată 
cînd un instrument pe-alături 
chinuit să-mbine-ncearcă 
falsitatea din cuvinte 
cu simţirea-adevărată.

ROSAURA 
Vă repet, vreau doar portretul

ASTOLFO
Bine, dacă pin' la capăt 
vrei să duci înşelăciunea, 
şi răspunsu-mi vreau s-o facă. 
Zi-i, Astrea, deci Infantei
că, la stima mea înaltă, 
cînd portretul ea mi-l cere 
prea-i lipsit de eleganţă 
să i-l dau şi, de aceea, 
ca deplin să-l preţuiască. 
îi trimit originalul ; 
i-l poţi duce tu îndată, 
căci îl ai şi-acum asupră-ţi, 
cum te ai pe tine-ntreagă.

ROSAURA
Un bărbat cînd hotărăşte, 
mîndru, curajos şi teafăr, 
să învingă-ntr-o-ncercare 
chiar în schimb de i se-ndeamnă 
dar mai scump, mofluz refuză 
şi-amărît  ia  calea-ntoarsă. 
Eu dup-un portret venită-s 
şi-un original chiar dacă 
stăpînesc mai scump, mofluză 
voi pleca ; Alteţa voastră 
deie-mi dar portretul ; fără, 
jur că nu mă-ntorc nici moarta.

ASTOLFO
Dar ,de nu ţi-l dau, cum oare 
ai să-l duci cu tine ?

ROSAURA
Iată !
(încearcă  să  i-l  ia.)
Dă-mi-1, răule.

ASTOLFO
Degeaba.

ROSAURA
Jur că nimeni n-o să-l vadă-n 
altă mină de femeie 

ASTOLFO
Groaznică eşti !

ROSAURA
Iudă rară !

ASTOLFO
Hai, Rosaura mea, sfîrşeşte !

ROSAURA
Eu a ta ?  De cînd ?  Minţi,  fiară ! 
(Intră  Estrella.)

ESTRELLA
Ce-i Astrea, ce-i Astolfo ?

ASTOLFO
(E Estrella !)

ROSAURA
(Luminează-mi, Amor, mintea, 
ca portretul să mi-l iau !) 
Iubită doamnă, dacă vrei să afli 
ce e, îţi voi spune eu.

ASTOLFO
Ce-nseamnă ?...

ROSAURA
Poruneitu-mi-ai pe-Astolfo
să-l aştept aici în sală
şi-un portret să-i cer din partea-ţi.
Singură, îşi cum se leagă
dintr-o vorbă-ntr-alta lesne
gîndurile-ndeolaltă,
pomenind tu de portrete,
mi-amintesc aşa, deodată,
că în mînecă am unul
de al meu. Şi într-o doară 
vrui să-l văd, că de-unul singur 
te distrezi şi dintr-o toană ; 
pe podea din .mină însă 
mi-a scăpat; şi cînd se-arată 
cu al lui, Astolfo iute 
mi-l şi ia şi greu se lasă 
într-atît pe-al tău să-l deie, 
că, în loc să-l dea, încearcă 
şi pe-al meu să-l ia şi astfel, 
neputînd napoi să-l capăt 
doar cu rugi sau vorbă bună, 
peste poate mînioasă 
vrui cu forţa să i-l smulg. 
Cel din mina lui e, doamnă, 
chiar al meu ; te vei convinge 
doar văzînd canini e geamăn.

ESTRELLA 
Dă-mi portretul, dar, Astolfo !
i-l ia.

ASTOLFO 
Doamnă, oare...

ESTRELLA
Nu destramă adevăru-un joc de umbre.

ROSAURA
Nu-i al meu ?

ESTRELLA
Nici o-ndoială ! 

ROSAURA
Spune-i să ţi-l dea pe cellalt.

ESTRELLA
Ia-ţi portretul tău şi pleacă.

ROSAURA
(Mi-am recîştigat portretul, 
de-altceva, ce-o fi, nu-mi pasă.)
(lese.)

ESTRELLA
Vreau acum portretul care 
mi-e promis ; şi niciodată 
nemaidînd cu tine ochii, 
tot nu vreau deloc să zacă 
in puterea ta, nu, poate 
pentru că am fost prea proastă 
să ţi-l cer.

ASTOLFO
(Cum să ies oare 
din încurcătură teafăr ?) 
Cit ar vrea, frumoasă-Estrella, 
voia mea să te slujească, 
n-am să pot să-ţi dau portretul
ce mi-l ceri, fiindcă...

ESTRELLA
Lasă,eşti un om mojic şi josnic. 
N-am nevoie să-l mai capăt, 
căci nu ţiu nici eu, luîndu-1, 
să-mi mai aminteşti vreodată 
că ţi l-am cerut eu însămi.
(Iese.) 

astolfo
Stai, ascultă, vezi, aşteaptă ! 
Doamne, ce-ai făcut Rosaura ! 
Cum, pe unde, prin ce poartă 
în Polonia venit-a, 
să mă piardă, să se piardă ?
(Iese.) 
Eu, de la balcon, brînci dînd, 
Vrui un cărabuş să zboare ? 
Mor îşi-nviu cînd mi se pare ? 
Eu visez ,sau dorm ? Cum vin 
să mă-nchidă ?

CLOTALDO
Eşti Clarin.

CLARIN
Dacă asta e, mă fac 
corn pentru .godaci şi tac, 
mai mîrlan şi mai blajin.
(îl duc pe Clarin. 
Intră  regele  Basilio,  mascat)

BASILIO 
Ei, Clotaldo !

CLOTALDO
Sire ! Cum ai putut aşa veni ?

BASILIO 
Nerăbdarea de a şti
si-a vedea ce face-acum 
Segismundo, ea la drum 
m-a împins aşa, prosteşte

CLOTALDO
Uite-l jos, îşi regăseşte 
starea tristă din trecut.
Prinţ nefericit, născut 
în ceas rău. neomeneşte ! 
Vezi, trezeşte-l binişor : 
opiul pus în băutură 
vlaga si puterea-i fură.
(Se   arată   Segismundo,   ca   la   început,
in piei   de   sălbăticiuni   şi    lanţuri, 
dormind pe jos ;  intră Clotaldo,
Clarin şi  doi slujitori.)

CLOTALDO
Pe podea lăsaţi-l dar, 
piere-i azi trufaşa slavă-n 
locul de plecare.

PRIMUL   SLUJITOR
Zdravăn lanţu-i prind acuma iar.

CLARIN
Prinţe, dormi adînc măcar, 
nu afla cît de uşor ţi-i 
să şi pierzi prin jocul sorţii 
şi-n nălucile măririi, 
azi, o umbră-a vieţuirii 
şi o flacără a morţii.

CLOTALDO
Cui din gură-atit de bine
ştie-a da, odaie cată
a-i sorti, unde ;să poată
bate câmpii cît l-o ţine.
El e cel ce se cuvine,
prins de voi, la beci să stea.

CLARIN
Eu ? De ,ce ?

CLOTALDO
Că la poprea 
punem, şi cu străşnicie, 
trîmbiţa ce taine ştie, 
nu cumva zvoniri să dea.

CLARIN
Bravo ! Eu mă strădui oare 
tatăl să-mi ucid ? Nici gînd !

CLOTALDO
Il străbate un fior, 

basilio 
Ce vise l-or frărnînta ? Ia stai niţel.

segismundo,  
(în somn)
Prinţ mărinimos e cel
ce tiranii îi doboară :                             
el, Clotald, de mîna-mi moară,
tata zacă-n praf, mişel.

CLOTALDO
Iar cu moartea m-ameninţă.

BASILIO
Cu asprimi şi-ocări pe mine.

CLOTALDO
Tot să mă răpună ţine.  
                        
BASILIO
Să mă plece-n umilinţă. 

segismundo,
( în somn)
Zări deschidă-i cu priinţă
marele teatru-al lumii
faimei cum a doua nu mi-i,
că, spre răzbunare, iată-l                       
în triumf închină-şi tatăl
prinţul Segismundo, lumii.
Dar, vai mie, unde-s, cînd ?

BASILIO
Nu doresc să fiu văzut ;
ştii ce ai, dar, de făcut.                           
Plec, s-ascult de-acolo vrînd.

SEGISMUNDO
Eu să fiu ? Eu, iarăşi frînt 
de câtuşi şi-ntemniţat, 
eu să fiu cu-adevărat ? 
Nu cumva mormînt îmi eşti, 
turnule ? Ba da ! Ce veşti, 
ce de lucruri am visat !

CLOTALDO
(Rîndul meu :e-acum s-apar 
şi să nu dau tot de gol.)

SEGISMUNDO
Este vremea să mă scol ?

CLOTALDO
Da, de multă vreme chiar. 
N-ai vrea ziua-ntreagă 
doar tot să dormi ! 
De cînd m-am dus, 
vulturul dînd roată sus 
să-l privesc într-un tîrziu, 
şi-ai rămas aici, cum ştiu, 
dormi de-atunci într-una ?

SEGISMUNDO
Dus.
Şi-ncă nu m-am deşteptat 
şi, Clotaldo, cred că încă dorm 
adînc în noaptea-adîncă, 
fapt pe semne-adevărat, 
că, de vreme ce-am visat 
toate cîte-am zis că pipăi, 
şi ce văd un vis de-o clipă-i ; 
şi, desigur, istovit, 
dacă văd în somn uimit, 
şi treziei visu-aripă-i.

CLOTALDO
Ce-ai visat aştept să-mi spui. 

SEGISMUNDO
Neştiind de-i vis sau ce-i,
ce-am văzut îţi spun de vrei,                 
nicidecum ce vis avui.
Mă trezii şi mă văzui,
o, cruzime-amăgitoare !
într-un pat bogat, în stare
tot din ape şi culori                               
să adoarmă-ntr-însul flori
ostenind de-nmiresmare.
Mii de nobili îmi căzură
la picioare, prinţ spunând
că le sunt, şi aducînd                             
haine, giuvaere,-armură.
Blinda liniştii măsură
mi-ai schimbat-o-n fericire
tu, cu minunata ştire
că, deşi azi vezi ce am,                          
prinţ Poloniei  eram.

CLOTALDO
Mi-ai răspuns .cu răsplătire ?

SEGISMUNDO
Nu, pentru trădări şi crime,
făr-a sta prea mult pe gînduri
moarte-ţi dam în două rînduri.  
           
CLOTALDO
Pentru ce atît-asprime ?

SEGISMUNDO
Stăpîneam peste mulţime,
crunt loveam sub pumn sa-mi steie ;
îndrăgeam doar o femeie...
De-asta cred c-a fost aieve :                
tot s-a dus, măriri, gîlceve,
numai asta nu se-ncheie.
(Iese regele.) 

CLOTALDO
(Pleacă regele, pătruns e,
gîndul fiului ştiind.)
Tot de acvilă vorbind,                           
somnul cum atunci te-ajunse,
ai visat imperii-ascunse ;
dar şi-n vise e frumos
să-i aduci cinstiri prinos
cui la creşterea-ţi trudise :                     
Segismundo, nici în vise
binele nu-i de prisos.
(Iese.)

SEGISMUNDO
Drept e : deci să-năbuşim
fiara-n noi, turbata vrere,
ura, setea de putere,                                
de-o mai fi în vis să fim,
şi-o să fim, căci vieţuim
pe-un tărîm atit  de rar
că un vis ni-i traiul doar,
şi deprinderea mă-nvaţă                         
că-şi visează-ntreaga viaţă
omul, pînă treaz e iar.
Tronul regele-şi visează
şi-amăgit domneşte-n gînd,
cîrmuind şi hotărînd,                               
iar împrumutata-i vază
vîntului i-o-ncredinţează
şi-n cenuşă-i schimbă cartea
moartea. Jalnică-i e partea
cui, rîvnind regească faptă,                     
smuls a fi din somn se-aşteaptă,
vis acum fiindu-i moartea !
îşi visează avuţia
bogătaşul, temător,
şi săracii-n visul lor                                
cazna-şi văd şi sărăcia ;
unu-şi creşte-n vis moşia,
altul, trudnic, cere multe,
zbiru-mproaşcă-n vis insulte,
şi-n cuprinsul lumii, dar,                       
toţi visează-a fi ce par,
chiar de nu pricep s-asculte.
Eu visez de ani în şir
lanţ şi ziduri de-nchisoare,
şi-am visat şi altă stare                         
mai plăcută că-mi admir.
Ce e viaţa ? Un delir.
Ce e viaţa ? Un coşmar,
o nălucă, nor fugar,
şi-i mărunt supremul bine,                    
căci un vis e viaţa-n sine,
iară visul, vis e doar.


ACTUL AL TREILEA

(Intră Clarin.)
CLARlN
Intr-un turn supus de farmec 
zac din vina preaştiinţei. 
Ce-oi păţi pentru ce-mi ştiu, 
dacă şi ce ştiu ucide ? 
Om cu-atîta foame-ntr-însul 
vai, să moară azi cu zile ! 
Milă mi-e de mine, zău ;
„Ai de ce !" mi se va zice 
şi pe drept cuvînt, aşa e, 
că tăcerea asta-n mine 
şi pe nume-mi sade 
strîmbă : ce trompetă gura-şi ţine ! 
Uite,-aici, de văd ca lumea, 
îmi mai ţin tovărăşie 
doar paingii şi guzganii : 
dulci sticleţi pe veresie ! 
Noaptea asta capul tobă 
mi-l făcură-atîtea vise, 
că mi-e doldora de trimbiţi, 
de ţiuituri şi ştime, 
de cortegii, cruci înalte, 
şi de flagelanţi o mie : 
urcă sau coboară-o droaie, 
alţii prind să şi leşine 
cînd îşi văd în sînge soţii ; 
dar pe mine mă cuprinde 
un leşin de nemîncare, 
că-s la gros de-atîtea zile,
iar la prinz din filosoful 
Nicomedes dau citire 
tot mereu şi din soborul 
din Niciceea-n locul cinei. 

Dacă sfîntă e tăcerea 
după noua prăznuire, 
pentru mine-i Sin Secretul, 
că-l postesc da' nu-l pot ţine : 
dar la urma urmei dreaptă 
mi-e pedeapsa, n-am ce zice. 
Că decît să taci ca slugă 
nu-i mai grea nelegiuire.
(Zvon  de    tobe  şi  mulţime;   de   afară aude )

PRIMUL   SOLDAT
Asta-i turnu-n care zace. 
Spargeţi porţile. Să intre  
toată lumea.

CLARlN
Sfinte tare,
vin, desigur, după mine 
dacă spun c-aicea zac. 
Ce-or fi vrînd ?
(Intră soldaţi, citi se poate.)

PRIMUL   SOLDAT
Intraţi, nainte !

AL   DOILEA   SOLDAT
Uite-l.

CLARlN
Nu e.

TOŢI
O, stăpîne...

CLARlN
(Dacă şi-au băut şi mintea ?)

AL   DOILEA   SOLDAT
Numai tu eşti prinţul nostru, 
rege pămîntean admitem 
doar şi vrem să ne conducă, 
nu vrem prinţ din ţări străine. 
La picioare-ţi stăm cu toţii.

TOŢI 
Cerul, mare prinţ, te ţie !

CLARlN
(Măi să fie, nu e glumă ! 
Dacă-s oare vechi deprinderi 
în regat aici ca, zilnic, 
cîte-un prins pus prinţ să fie 
şi-apoi dus în turn ? 
Aşa-i, zilnic jocul doar 
vădit mi-e : musai şi eu 
să-mi joc rolul.)

TOŢI
Dă-ne tălpile.

CLARlN
Şi mie
îmi mai trebuie, 
nu pot să le dau, şi-apoi rusine-i 
ca un prinţ să n-aibă talpă !

AL   DOILEA   SOLDAT
Toţi ne-am dus l-al tău părinte 
şi i-am spus că te cunoaştem
prinţ al nostru doar pe tine, 
nu pe-al Moscovei.

CLARlN
Cu tata v-ati obrăznicit ? 
Ruşine, toţi  sunteţi nişte netrebnici.

PRIMUL   SOLDAT
Doar credinţa, ea ne-mpinse.

CLARlN
Da ? Vă iert de-a fost credinţă.

AL   DOILEA   SOLDAT
Hai pe tronu-mpărăţiei ! 
Vivat Segismundo !

TOŢI,CLARlN
Vivat !
(Segismundo strigă ? Bine : 
Segismundo deci se cheamă 
orice prinţ ce măsluit e.)
(Intră Segismundo.)

SEGISMUNDO
Cine strigă Segismundo ?

CLARlN
(Prinţ mi-s păgubos din fire !)

AL DOILEA  SOLDAT
Cine-i Segismundo ?

SEGISMUNDO
Eu. 

AL  DOILEA   SOLDAT
Mă, obraznic fără minte,
cum te-ai dat drept Segismundo ?

CLARlN
Eu ? Nu recunosc ce ziceţi, 
voi aţi fost aceia care 
m-aţi sigismundat, .şi vi se 
potriveşte vouă numai 
şi-ndrăzneală, şi prostie.

PRIMUL   SOLDAT 
Segismundo, prinţ ilustru — 
semnele ce-s date ţie 
te-ntăresc, deşi cuvântul 
de-a fi domn oricum ni-l ţinem —
 tatăl tău, Basilio, riga, 
temător ca vechi preziceri 
nu cumva să se-mplinească 
şi să-ţi stea-n genunchi, de tine 
umilit si-nvins, încearcă, 
drept răpindu-ţi şi domnie, 
să le treacă lui Astolfo, 
duce-al Moscovei. 
De-altminteri curtea strînse, 
dar norodul rostu-aflînd 
şi azi cum ştie rege 
pământean că are, 
nu vrea cu străin să vie 
şi să-i poruncească. 
Şi-astfel, peste cruda vrere-a scrisei 
aruncînd dispreţul nobil, 
căutatu-te-a-n restriştea 
unde-nchis eşti, ca putere 
armele-i din nou să-ţi iste 
şi, ieşind din turn, să-ţi capeţi 
tron si sceptru cuvenite, 
pe tiran înlăturîndu-1. 
Vino, deci, aci-n pustie 
o armată numeroasă
de haiduci şi gloată ţine 
să te-aclame ; libertatea 
te aşteaptă : i-auzi, vine !

GLASURI, DE AFARĂ
Segismundo să trăiască ! 

SEGISMUNDO
Iarăşi vise de mărire 
îmi trimiteţi, ceruri, timpul 
iar lăsîndu-l să le strice ? 
Iarăşi vreţi să văd cu ochii 
printre umbre şi năimire, 
maiestatea şi cu slava 
de-o suflare risipite ? 
Vreţi să-,ndur amarnic iarăşi 
riscul şi dezamăgirea 
ce  pe om umil  din   leagăn 
şi prudent îl fac să fie ? 
Dar s-a terminat, ajunge ! 
Iar sunt rob, luaţi aminte, 
sorţii mele şi, ştiind 
că întreaga viaţă vis e, 
voi, năluci, plecaţi, zadarnic 
pentru  moarta  mea simţire 
glas şi trup iscaţi, minciună 
amin două sunt, ştiu bine ; 
nu -mai vreau măriri şi slavă 
deopotrivă-nchipuite, 
nici' fantastice iluzii 
de suflarea unei brize 
cît de slabe destrămate, 
ca migdalul ce-şi deschide 
prea netimpurie floarea 
şi, pripit şi necuminte. 
sub întîiul vînt mai rece 
îi pălesc şi-i sufăr 
si în trandafiriii muguri 
frumuseţi şi .strălucire. 
Da. vă ştiu, vă ştiu acuma, 
ştiu şi că-i meniţi aşijderi 
orişicărui ins ce doarme ; 
pentru mine nălucire 
nu mai e, dezamăgit, 
bine ştiu că viaţa vis e.

AL   DOILEA   SOLDAT
De-o socoti înşelăciune, 
rog aruncă o privire 
către -munţii falnici, vezi-i 
înţesaţi de o mulţime ce te-aşteaptă.

SEGISMUNDO
Şi-altădată tot icoane 
şi mai limpezi am văzut, 
cum văd şi-acuma  
împrejurul  meu întinse, 
şi-a fost vis.

PRIMUL   SOLDAT
Dar fapta mare 
pururi naste-o prevestire, 
mare domn : acesta-i tîlcul 
c-ai văzut-o-ntîi în vise.

SEGISMUNDO
Bine zici, a fost o veste, 
iar de-o fi aşa să fie, 
dacă tot e scurtă viaţa, 
să ne cufundăm în vise 
iarăşi, suflete, dar astăzi 
mai prudent, luînd aminte 
că trezirea revine-n toiul 
celor mai plăcute clipe, 
şi, ştiind c-aşa-i, mai mică
poate-i şi dezamăgirea,
căci, oricum, îţi rîzi de rele
cînd le-ntîrnpini treaz la minte.
Şi, purtînd in icuget gindul                       
că, si-aievea de-i să fie,
tot e de-mprumut puterea
şi stâpînu-o ia la sine,
să-ndrăznim orice şi-oriunde.                  
Mulţumesc, vasali, credinţei
voastre ; eu am să vă mântui,
şi neînfricat, şi sprinten,
de-al robiei jug străin.
Sune lupta ! Martori fi-veţi                     
ce imens îmi e curajul.
Lupt cu propriu-mi părinte
şi vreau cerurilor înseşi
să le-aduc adeverire.
îmi va sta-n genunchi bătrînul...             
(Dar de mă trezesc nainte,
ne-mplinind ce spun, tăcerea
s-o păstrez nu-i şi mai bine ?)
toţi Segismundo să trăiască !
(Intră Clotaldo.)

CLOTALDO 
Ce-i ou larma asta, sfinte ?  
                    
SEGISMUNDO
A, Clotaldo.

CLOTALDO
Doamne... (Aspru mă va încerca.)

CLARIN
M-aş prinde că-l azvîrlă de pe munte.)

CLOTALDO
La picioare-ţi cad, o, prinţe, ca să mor, ştiu.

segismundo
Te ridică,
nu sta jos, în praf, părinte, 
călăuză si busolă 
ai să-mi fii în reuşite, 
căci de creşterea-mi dator 
li-s grijii tale şi credinţei. 
Să te-mbrăţişez .

CLOTALDO
Ce spui ?

SEGISMUNDO
Că visez si vreau doar bine 
să mai fac, căci de prisos 
binele nu-i nici în Vise.

CLOTALDO
Dacă fapta bună, doamne, 
ţi-e blazon de-acum nainte, 
nu-ţi va fi cu supărare 
că mă-ndrum si eu la bine. 
Vrei cu ,tatăl tău războaie ? 
Sfetnic nu-ţi pot fi doar ţie, 
regele năpăstuindu-mi. 
La picioare-ţi stau,
o, prinţe, dă-mă morţii.

SEGISMUNDO
Tu, nemernic,trădător, ingrat! 
(Dar, sfinte, să-mi pun friu, 
că nu ştiu încă dacă-s treaz 
ori doar un vis e.) 
Iţi invidiez curajul 
şi eşti demn de mulţumire.
Du-te să-l slujeşti pe rege 
şi în cîmp o să ne-aţinem. 
Voi sunaţi pornirea luptei.

CLOTALDO
Tâlpile-ţi sărut. o. prinţe.

SEGISMUNDO
Să domnim acum. o. soartă ; 
dacă dorm, nu mă trezi deci, 
iar de nu, alungă-mi somnul. 
Dar, adevărat sau vise, 
binele doar preţuieşte : 
cînd aievea-i, ca să fie, 
dacă nu, ca buni prieteni 
să-ţi  cîştigi  pentru  trezire.
(Ies şi se cintă semnalul de luptă. 
Intră Regele Basilio şi Astolfo.)

basilio
Astolfo, oare cine e în stare
pe-un armăsar abraş să pună frîul ?
Au cine-n goana-i vajnică .spre mare
ar stăvili măcar o clipă rîul ?
Şi ce viteaz ar mai propti-n spinare                   
un stei  din munţi spre văi rupîndu-şi brîul ?
Ei, toate-acestea-mi par acum o joacă
pe lîngă gloata mîndră şi buimacă.
s-o spuie larma taberelor, două,
cu repetat ecou în munţi afund                          
în lung răsunet de vuire nouă :
zic -unii-Astolfo !. alţii Segismund !
Azi, tronul juruinţei. rob, vai nouă,
la nou gînd strîmb şi-n noi orori fecund,
funest teatru-i. unde. nepoftită,
vezi tragedia scrisă de ursită.

ASTOLFO
Stăpîne, veselia zic să-ncete
şi să se curme lauda necoaptă
ce mîna ta spre -bucurare-mi dete ;
Polonia, al cărei tron m-aşteaptă,                       
în calea voii mele-adună cete
doar ca s-o merit mai întîi prin faptă.
Un  cal  să-mi  daţi  şi,  plin  de-avînt superb,
trăsnească cel ce tunet poartă-n herb.

BASILIO
Uşor se-ntîmplă tot ce-i dat să fie
şi greu întîmpini cele prevăzute :
cu ce-i în zodii-n van te lupţi, se ştie,
şi  cine vrea să scape, le asmute.
Legi  aspre, timp amar, vai, grozăvie :
de rău te-ascunzi şi răul mai temut e ;         
păzindu-mă atît, m-am dat pierzării,
pricinuind chiar eu dezastrul ţării.
(Intră Estrella.)

ESTRELLA
Mărite rege, dacă nu eşti gata
zăgaz să-i pui tu însuţi marii larme
ce-atotîntinsă-n tabere sunat-a,                        
sporind prin pieţi şi uliţi să le sfarme,
mări stacojii îţi fi-vor ţării plata
să-noate-n ele, sîngele-i sub arme
ţîşnindu-şi purpura ; şi-s de pe-acum
nenorociri şi tragedii duium.                           
Ruine doar regatu-ţi înveşmânta
şi-urgii atîtea-i sîngerează scrumul,
că  ochii  plîng  si-auzul  se-nspăimimâ.
Ies pete-n soare, vîntu-şi uită drumul,
o piramidă orice piatră-avîntă
şi fiecare floare-nalţă-un tumul,
 orice clădire-o criptă e, măreaţă, 
şi tot soldatul un schelet în viaţă.
(Intră  Clotaldo)

CLOTALDO
Ajuns-am teafăr doar de Cer scăpat !
basilio Clotaldo, ce-i cu Segismundo oare ?   
               
CLOTALDO
O, sire, gloata, monstru orb, turbat,
in turn pătrunse si din închisoare
i-a smuls pe prinţ, iar el, imediat,
trezit din nou la înnoită-onoare,
viteaz li se vădi, zicînd s-arate                         
întregii lumi că ceru-avu dreptate.

BASILIO
Un cal să-mi  daţi, căci eu vreau în persoană 
pe-un  fiu ingrat să-nfrîng  ţinîndu-i piept, 
si, hotărît să-mi apăr şi coroană, 
greşeala minţii cu oţel să-ndrept.
(Iese.)

ESTRELLA
Cu Soarele voi fi Belona-n goană : 
sper numele-mi alături să-ţi stea drept, 
şi aripi largi în zboru-mi voi întinde, 
s-o pot din urmă şi pe Palas prinde.
(Iese şi se aude muzică de luptă. 
Intră Rosaura şi-l opreşte pe Clotaldo.)

ROSAURA
Ştiu că mare, necoruptă,                         
măreţia-ţi umple pieptul,
plin bătînd ; dă-mi totuşi dreptul
să-ţi vorbesc, că-i totu-o luptă.
In Polonia-am sosit,
stai, umilă, disperată,                              
făr-un ban şi, ajutată
de-ndurarea-ţi, am găsit
ocrotirea ta ; mi-ai spus
deghizată să trăiesc
la palat şi, tot firesc,                               
ca şi cum geloasă nu-s, 
de Astolf să fug. In fine,
mă zăreşte şi-ntr-atît
cinstea-,mi ia-n răspăr,, încît
stă de vorbă, după mine,                         
cu Estrella-ntr-o grădină ;
iată-i cheia, poţi acum
să-ţi croiesti spre dînsul drum,
ura-mi -potolind, haină.
Mîndru, îndrăzneţ, puternic,                   
du-te-onoarea de-mi răzbună,
că ţi-e hotărirea bună
să-l ucizi pe-acel nemernic.

CLOTALDO
Am primit, e-adevărat,
chiar dintâi cînd te văzui,                      
să te-ajut, aşa cât spui,
— martor plînsul tău mi-a stat —
port sărmana-mi viaţă poate.
Prima încercare-a fost
haina să ţi-o schimb, cu rost:              
ca Astolfo, dacă dat e
să te vadă, să nu creadă
uşurinţă o-ndrăzneală
ce, riscând, onoarea-ţi spală
de potrivnica dovadă.                             
între timp mă frămîntam
cum să-ţi recîştig onoarea,
chiar plătind, cumplită, darea
— într-atît de-aprins, eram —
morţii lui Astolfo. Vai,
ce nebună fărdelege !
Dar, cum nu-mi fusese rege,
tulburat nu mă lăsai.
Moartea i-aş fi dat-o cînd
Segismundo vrea deodată
să mor eu. Astolfo cată,
riscu-n seamă neluînd,
apărarea să-mi ia mie
cu bravură şi voinţă
pînă la nesocotinţă,
mai presus de vitejie.
Şi-atunci  eu — pricepe-mi  gîndul
veşnic recunoscător
lui, ce n-a lăsat să mor,
să m-arăt, deci,  omorîndu-l ?
Şi nehotărît de fel,
şovăi între simţăminte,
ţie date dinainte,
şi-ajutorul de la el,
nu ştiu încotro să fug
şi pe cine să ajut.
Dacă-ţi sunt prin dar vîndut,
lui prin ce-am primit mă-njug,
şi-n atare-ntorsătură
inima-mi nimic n-aşteaptă,
căci sunt insul pus pe faptă,
dar şi insul care-ndură.

ROSAURA
De prisos mai spun, fireşte, 
că bărbatu-i nobil cînd 
daruri face şi de rînd 
e atuncea cînd primeşte. 
Şi, aşa fiind lăsat,
mulţumirea-ţi n-are rost 
admiţînd ca el a fost 
cel ce viaţa-n dar ţi-a dat, 
iar tu mie, căci vădit 
e că de el ai fost constrâns 
fapte să comiţi de plîns. 
iar de mine doar cinstite. 
Deci de el eşti ofensat, 
mie-ndatorat fiindu-mi, 
tu la rîndu-ţi dăruindu-mi 
ceea ce ai căpătat ; 
cată dar a-mi sprijini 
mie-onoarea-ameninţată, 
că-i de preţ cît calea toată 
dintr-a da şi a primi.

CLOTALDO
Chiar dacă nobleţea creşte 
vie-n sufletul cui dă, 
doar recunoştinţa stă 
mărturie cui primeşte ; 
şi de am avut putinţa. 
dînd, să-mi capăt nobil nume 
lasă-mi. rogu-te. anume 
şi ce-mi dă recunoştinţa, 
căci pe alţii-ndatorînd 
pot fi-ndatorat şi-asemeni 
darnic, iar slăvit de semen; 
eşti şi dînd şi căpătînd.

ROSAURA
Viaţa tu mi-ai dat-o-n dar, 
Însă, ştii, tot tu mi-ai spus 
cînd la viaţă m-ai adus. 
că, pătată, e-n zadar 
şi nu-i viaţă : prin urmare. 
n-am primit nimic pe faţă, 
doar o viaţă fără viaţă 
mina ta mi-a-ntins. îmi pare.
Iar de zici că-ntîi e drept 
darnic să te-arăţi şi-apoi 
recunoscător, cum voi, 
viaţa mea nedată-aştept 
să mi-o dai curînd ; şi cum 
daru-i mai înălţător, 
darnic fii şi-apoi, cu spor, 
fii si-ndatorat, oricum.

CLOTALDO
De-argumente-nviat mă las 
şi să-ncep cu. darul vreau. 
Tot ce am. Rosaura,-ţi dau 
undeva-ntr-un schit retras 
să trăieşti ; cu chibzuire 
hotărăsc şi foarte bine-i, 
căci, fugind de teama vinei, 
sfinta casă-i liniştire, 
şi cînd. dezbinată, ţara 
e lovită-atît de greu, 
nobil vechi fiind, nu eu 
vreau să-i mai încarc povara. 
Prin acelaşi leac firesc, 
regelui i-s credincios, 
ţie-ţi sunt mărinimos, 
lui Astolfo-i mulţumesc ; 
deci îngaduie-mi, cuminte, 
două glasuri să ascult : 
zău n-aş fi făcut mai mult 
nici de ţi-aş fi fost părinte.

ROSAURA
Dacă mi-ai fi fost, fireşte, 
ţi-aş răbda insulta-acu ; 
însă nefiindu-mi, nu !

CLOTALDO
Ce-ai dori să faci, 
vorbeşte ! 

ROSAURA
Să-l ucid !

CLOTALDO
O fată-n lume 
ce părinţii nu şi-i ştie, 
are-atîta vitejie ?

ROSAURA 
Da.

CLOTALDO
De unde ?

ROSAURA
Bunu-mi nume m-a-ndemnat.

clotaldo
Astolfo, ştii...

ROSAURA
Cinstea-mi împotrivă-i strigă.

CLOTALDO
Soţ Estrellei, îţi e rigă.

ROSAURA
Doamne sfinte, nu va fi !

CLOTALDO
E-o sminteală.

ROSAURA
Prea tîrziu.

CLOTALDO
Pune-i capăt.

ROSAURA
N-am să pot.

CLOTALDO
Altfel ai să-ţi pierzi... 

rosaura
Ştiu tot.

CLOTALDO
Viaţa şi onoarea.

ROSAURA
Ştiu.

CLOTALDO
Ce-ai de gînd ?

ROSAURA
Să mor.

CLOTALDO
Te fură valul ciudei.

ROSAURA
Ba-i onoare.

CLOTALDO
Nebunie-i.

ROSAURA
Cutezare.

CLOTALDO
E-un delir.

ROSAURA
Turbare, ură.

CLOTALDO
Nu poţi împăca nebunul patimii avînt ?

ROSAURA
E greu.

CLOTALDO
Cine-o să te-ajute ?

ROSAURA
Eu.

CLOTALDO
Nu e nici un leac ?

ROSAURA
Nici unul.

CLOTALDO
Să găseşti alt drum nu poţi ?      
            
ROSAURA
Să mă pierd prin altă faptă. 
(Iese.)

CLOTALDO
Dacă-i să te pierzi, aşteaptă, fată, să ne pierdem toţi.
(Iese.Muzică  de  luptă;   intră  în  marş  soldaţi,
Clarin şi Segismundo, îmbrăcat în piei de sălbăticiuni.)

SEGISMUNDO
O, de-aş fi fost văzut
de Roma-ntr-un triumf de început,         
cit s-ar fi bucurat
de un prilej atît de rar aflat,
ca marile-i armate
de-o fiară să le vadă comandate,
cu apriga-i suflare                                   
putînd şi firmamentul să-l doboare !
 Dar să ne strîngem zborul,
O, duh al meu, să nu ne-nghită norul
O, glorie avară
şi. de mă voi trezi, să nu mă doară         
c-am dobîndit-o numai
spre-a şti că dusă-acuma-i ;
pe cînd, fiind puţină,
mai lesne, dac-o pierd, are să-mi vină.
(Se aude o trîmbiţă.)

clarin
Pe-un bidiviu focos                                  
— să-l zugrăvesc atît şi să-l descos
e musai, deci mă iartă —
în care-n amănunt se-aşterne-o hartă,
căci trupul e uscatul,
toc sufletul ce-şi are-n piept palatul,     
oceanul spuma, aerul suflarea,
un haos deci, stîrnindu-mi admirarea,
fiindcă-n suflet, spumă, trup, suflare,
un monstru-i de uscat, foc, vînt şi mare ;
rotat frumos, e sur                                   
şi-n rest asemeni, fără de cusur,
cu cine-l strînge-n pinteni,
şi zboară, nu-i doar sprinten ;
pe el, zic, îţi soseşte
o strălucită doamnă.

SEGISMUNDO
Mă orbeşte.

CLARIN
Rosaura-i, sfîntă cruce! 
(Iese.)

SEGISMUNDO
Milosul cer privirii mi-o aduce.
(Intră Rosaura, în haine de păstor, cu spadă şi pumnal.)

rosaura
Segismundo, suflet mare,
maiestatea ta vitează
îţi răsare-n zorii faptei                             
din adînc de noapte neagră,
şi, cum regele-planetă
ce strălucitor se-ntoarnă
iar în braţele-Aurorei,
printre flori şi roze iarăşi,                        
şi pe munţi, şi peste valuri,
cînd încununat se-arată
şi-aruneînd lucori şi raze,
spume-nchide, creste scaldă,
tot aşa răsai tu, soare                               
al Poloniei, ca astăzi
pe-o femeie chinuită
ce umilă iţi se pleacă
s-o ajuţi, căci e femeie
şi nefericită, iată                                      
două stări de-ajuns pe omul
ce bărbat viteaz se cheamă,
una chiar de-ar fi, dreptate
a-l îndatora să facă.
Azi, a treia oară ochii
ţi-i încînt, a treia oară
mi ştii cine-s, căci tot alta
m-ai văzut, şi-n altă haină.
Prima dată mă luaseşi
drept bărbat, acolo-n aspră
temniţă, unde durerea
mi-alină ştiuta-ţi viaţă.
Cea de-a doua, ,ca femeie
te-am uimit, cînd fala toată
a măririi vis îţi fuse,                                 
nălucire, umbră doară.
Ce-a  de-a  treia,  azi,  cînd,   monstru
din plămadă-ngemănată,
peste graţii de femeie
arme bărbăteşti podoabă-s.                       
Şi ca-nduioşarea braţul
mai ocrotitor să-ţi facă,
bine e s-auzi tu însuţi
ce-i cu tragica mea soartă.
Mamă nobilă avut-am,                              
curtea Moscovei mi-e leagăn ;
nenorocul mamii-mi spune
c-alta n-a fost mai frumoasă.
Ochii şi i-a pus pe dînsa
un mişel, a cărui faimă                            
n-o numesc, necunoscîndu-1,
însă inima-i vitează
dup-a mea i-o ştiu, si duhu-i
răsfrîngîndu-mi-l icoană,
sufăr că păgână nu mi-s                            
ca să-l cred, nebună rară,
zeu jelit ca ploaie de-aur,
taur, lebădă suavă,
de Danae, Leda,-Europa
în  Metamorfoze-odată,                              
Cînd poveşti perfide vorba
socoteam că mi-o încarcă
fără rost, văd că pe scurt
ţi-am şi spus că biata mamă,
amăgită să asculte                                    
dulcea dragostelor vrajă,
tristă-a fost la fel ca toate
şi ca toate mai frumoasă.
Scuza lîncedă-a credinţei
şi a numelui de soaţă                                
într-atît o copleşeşte,
că şi azi o mai visează,
la plecare el lăsîndu-i, 
ca Eneas din Troadă, 
chiar si spada-i amintire. 
Lama-i zace-aici în teacă, 
dar povestea nu sfîrşi-voi, 
şi-o voi ţine-n mînă goală. 
Şi din slabul nod acesta 
Ce nici leagă, nici condamnă, 
ori căsătorie,-ori crimă—  
un pămînt fiind şi-o apă — 
m-am născut cu ea leită
ca o copie sau cadra, 
dacă nu la frumuseţe, 
la noroc măcar şi-n viaţă ; 
asta mă scuteşte-a spune 
că, mereu nenorocoasă 
în averea moştenită, 
moştenii şi-aceeaşi soartă. 
Tot ce pot să-ţi spun de mine 
e un nume. cel ce-mi pradă 
rămăşiţele onoarei 
şi-a renumelui podoabă. 
E Astolfo..., vai, numindu-1, 
simt că mi se mîniază 
inima,  duşman fiindu-mi, 
e-o urmare prea firească. 
El. Astolfo, e ingratul 
ce, uitînd ce-a fost odată— 
căci în dragostele stinse 
şi-amintirea e uitată —,
în Polonia venit-a 
după prada lui măreaţă, 
să se-nsoare cu Estrella, 
a-nserării mele faclă. 
Cine-ar crede că de vreme 
ce pe-ndrăgostiţi îi leagă 
strîns o stea, să-i mai dezbine 
tot o Stea de astă dată ?
înşelată şi jignită, 
tristă am rămas, buimacă, 
moartă, şi rămas-am eu, 
altfel spus rămas-a, neagră, 
forfota din iad nebună,                            
scris-ă-n Vavilonu-ma toată ; 
şi-amuţind în faţa lumii — 
căci dureri şi spaime-o groază 
prin simţiri prind glas mai sigur 
ca prin vorba gurii goală —,                  
spusu-mi-am tăcînd durerea, 
pînă Violante-odată, mama, 
sfărîmă-nchisoarea, Doamne, 
şi-au ţîşnit grămadă 
şir de şir dureri  din pieptu-mi,           
poticnindu-se să iasă. 
N-am mai şovăit în vorbe, 
căci a şti că o persoană 
cui îţi spovedeşti greşeala 
întru alta ţi-e părtaşă,                             
îţi îmbie şi-ţi alină 
spovedaniile parcă : 
uneori şi pilda rea e 
de folos. Oricum, 
miloasă jalea-mi 
ascultă, cu-a dânşii                   
viind pe-a mea s-o potolească : 
o, judecătorul legea 
de-a călcat, ce lesne iartă !, 
şi, la rîndul ei păţită,
delăsarea prea uşoară                              
si nici timpul nemaivrîndu-l 
leac onoarei să-i găsească, 
mi-l opreşte şi-n năpasta-mi ; 
dar un sfat mai bun îmi află : 
să-l găsesc şi, iscusită,                             
să-l silesc ca să-mi plătească 
ce-i dator onoarei mele ; 
şi ca drumul să mi-l facă
neted, soarta vru să-mbrac 
numai bărbătească haină, 
îmi dădu şi-o spadă veche, 
cea pe care-o port : din teacă 
vremea e să-i scot acuma, 
cum jurat-am, alba lamă, 
căci, ştiind ce semne-ascunde, 
mama-mi spuse : ,,Iute pleacă 
în Polonia şi floarea 
nobilimii fă să-ţi vadă 
falnicul oţel şi poate 
la vreunul să-şi găsească 
soarta-ţi sprijin şi-ndurare, 
iar amaru-o vorbă caldă".
Şi-n Polonia venit-am ; 
dar să trecem ; înc-odată 
n-are rost să-ţi spun,se ştie 
că un cal răznit mă lasă 
lîngă hruba ta şi văzul 
faţa mea ţi-l minunează. 
Tot pe scurt, Clotaldo-acolo 
partea-aprins mi-o ia îndată, 
viaţa Regelui mi-o cere 
şi de Rege mi-e cruţată, 
iar Clotaldo,-aflînd şi cine-s, 
mă convinge să-mbrac iarăşi 
cuvenitul strai, slujind-o 
pe Estrella şi, isteaţă, 
să-l împiedic pe Astolfo 
de a nu şi-o face soaţă. 
Nu-ţi mai spun că iar acolo 
te-am uimit, şi înc-odată 
ca femeie, confundîndu-mi 
cele două chipuri iarăşi ; 
ci vreau altceva : Clotaldo 
crede că-i nevoie-n ţară, 
Ca-nsoţindu-se, Astolfo 
şi Estrella să domnească,
sfatu-i deci, vrăjmaş onoarei,
este să renunţ la jalbă.
Eu, văzând că tu, viteze
Segismundo, cărui astăzi
răzbunarea îţi surîde,
cerul vrînd din turn afară
să răzbeşti, rupîndu-ţi lanţul,
după ce-ntre ziduri fiară
faţă de simţire fost-ai,
faţă de durere piatră,
şi să-nfrunţi cu arma-n mînă
patria şi pe-al tău tată,
viu să te ajut, unindu-mi
fala scumpă şi-arătoasă
a Dianei cu armura
de pe Palas, şi mă-mbracă
si zaimfuri, şi oţeluri
şi-mpreună-mi sunt podoabă.
Vajnic căpitan, de-aceea
amîndoi alături cată
să oprim şi să desfacem
nunta-aproape încheiată :
eu, ca să nu mi se-nsoare
cel ce soţul meu se cheamă,
tu, ca nu cumva, unindu-şi
statele, la îndoială,
prin puteri mai mari, să pună
lupta-ne victorioasă.
Ca femeie, viu onoarea
cu-ajutorul tău să-mi apăr,
ca bărbat, ţi-aduc îndemnul
să te baţi pentru coroană.
Ca femeie mila-ţi caut
cînd îţi cad umilă-n faţă.
ca bărbat, mă pun în slujba-ţi,
cot la cot cu-armata-ntreagă.
Ca femeie.-mbărbătare
in  jignirea-mi  sper  să  capăt,
de bărbat, ţi-aduc în sprijin
spada mea şi-ntreaga-mi viaţă.
Deci, gîndeşte, ca femeie
dacă azi ţi-s încă dragă,
ca bărbat, am să-ţi închin
moartea mea în lupta dreapta               
pentru-onoare ;  şi-am  să  fiu,
în disputa-i amoroasă.
ţi femeie să mă jelui,
şi bărbat setos de slavă.

SEGISMUNDO
(Dacă vis într-adevăr e,                             
amintirea fă-mi să tacă,
Doamne, căci atâtea lucruri
n-au cum într-un vis să-ncapă.
Ceruri, cine-ar fi în stare
din acestea-ntreg să iasă,                          
ori să nu ia-n seamă una !
Nu-i mai groaznică-ndoială !
Dacă vis mi-a fost grandoarei
din trecut, cum oare astăzi
doamna-aceasta îmi aduce                        
mărturii fără tăgadă ?
N-a fost vis deci, ci aievea,
iar de-a fost aievea — 
iată-ne-o grea nedumerire —
cum se face că mi-l cheamă                     
viaţa — vis ? Oare-ntr-atîta
vis şi glorie se-aseamăn,
că-i crezută-nşelătoare
gloria adevărată,
iar cea-nehdpuită, certă ?                           
Oare şi-una şi cealaltă
într-atîta-s de sărace,
că plăceri şi văz se-ntreabă
dens minciuni ori sunt aievea ?
Copia-ntr-atît să pară                               
geamănă cu prototipul.
că-ndoieli încap de-i calpă ?
De-i aşa si dacă scris e
să vedem cum se destramă
maiestate şi putere,                                    
măreţie, glorii, fală,
să-nvăţăm măcar să prindem
clipa ce ne e lăsată,
căci doar ea ne dă plăcerea
care-n vise ne desfată.                               
în puterea mea-i Rosaura,
sufletu-mi o-nalţă-n islavă,
deci să folosim prilejul,
peste legi iubirea treacă,
paste-ncrederea şi-avîntul                         
ce să-mi îngenunche-o-ndeamnă.
E un vis, si-aşa fiind,
să visăm norocul astăzi,
că apoi năpasta vine.
Dar cu propria-mi judecată                      
vreau să mă conving că-i altfel ?
Dacă-i vis, trufie vană,
cine-ar vrea, pe glorii-umane,
gloria din cer să-işi piardă ?
Care bun trecut nu-i vis ?                      
Cine-n fericiri odată
răsfăţat n-a zis în sine-şi
amintindu-şi-le-n treacăt :
am visat desigur toate
cîte le-am văzut ? Şi dacă                         
sunt dezamăgit şi ştiu
placul că-i văpaie-naltă
de-orice vînt ce suflă-asupră-i
în cenuşă preschinriibată,
s-alergăm spre ce e veşnic,                        
căci nepieritoarea faimă
nu stă-n somnul fericirii,
nici într-al .măririi leagăn.
Făr-onoare e Rosaura ;

ROSAURA
Ce enigme ! Cum să speri ? 
Sufletu-mi de chinuri frînt 
mai lipsea să mi-l frămînt 
cu răspunsuri în doi peri !
dar un prinţ se cade toată 
să i-o dea, nu să i-o smulgă. 
Pe cel sfînt, am să i-o apăr 
şi-am să-mi cuceresc onoarea 
înainte de coroană ! 
Dar  să-ndepărtăm  prilejul, 
prea-i puternic.) Sune-alarmă, 
azi avînd să dau şi lupta 
pînă umbrele nu-ngroapă, 
negre, razele de aur 
în adînca-verde apă.

ROSAURA
Sire, cum, te duci, şi gata ? 
Nici o vorbă trista-mi soartă 
nu te-ndatorează-a-imi spune, 
nici nu crezi că-i meritată ? 
Cum e cu putinţă, sire, 
sunt şi orb, să stai de piatră ? 
Nici măcar nu-ntorci privirea ?

SEGISMUNDO
In folosu-onoarei astăzi 
milă-ţi pot vădi, Rosaura, 
numai prin purtarea-mi aspră. 
Glasu-mi dacă nu răspunde, 
vreau onoarea să mi-o facă ; 
nu-ţi vorbesc, dorind în locu-mi 
faptele-mi să-ţi glăsuiască ; 
nici nu te privesc, fiindcă, 
am împrejurarea-amară, 
nu-ţi privească frumuseţea 
cel de-onoare vrind să-ţi vadă. 
(Iese.Intră Clarin.)

CLARIN
Doamnă, tu. aici, departe ?

ROSAURA
Tu, Clarin ? Dar unde-ai fost ?

CLARIN
într-un turn ţinut la post,
să-mi ghicesc în cărţi de moarte.
dacă-mi cade, da sau ba,
că-n culori nenorocoase
aşteptată ca un as e
viaţa mea ; pe-aici era
să mă zboare-n cer o armă.

rosaura 
Dar de ce ?

CLARIN
Fiindcă  ştiu taina ta 
şi, grijuliu, vrea Clotaldo... 
Dar ce larmă se aude ?

rosaura
Ce-o fi încă ?

CLARIN
Din palatu-asediat, 
pilc de oaste înarmat 
iese, hotărît să-nfrîngă 
trupa prinţului sălbatic.

ROSAURA
Cum pot fi atît de laşă, 
încă-i  lupta-i  nepărtaşă, 
pe pămîntul strîmt jăratic 
să  arunc,  cînd răutatea 
azi îl umple, fără lege ?
(Iese. Se   ascunde;  se   aude  zăngănit  de   arme. 
Intră  Regele,  Clotaldo  si Asfolfo,  fugind)
Vai, bătut de soartă rege ! 
Vai. părinte prigonit !

CLOTALDO
Oastea-ntreagă ţi-au zdrobit, 
fug de-a valma, fără lege.

GLASURI,   DE  AFARĂ 
Vivat, de ne-nvins eşti, Rege !

ALTE  GLASURI DE  AFARĂ
Să trăiască libertatea !

CLARIN
Libertăţi şi regi trăiască ! 
Să trăiască viaţă-aleasă, 
mie, zău că nici nu-mi pasă 
cum va fi să-mi socotească 
faptul că de azi încolo, 
nedorind să cad tot mesa, 
o să-mi joc ca Nero piesa, 
ce  habar  n-avea  acolo :
 am de ce să si oftez 
asta-i vorba : doar de mine. 
Voi privi, ascuns deci bine, 
bîlciul de pe meterez. 
Locul e ferit şi-i tare 
între stînci. Nici gînd să poată 
moartea-a mă găsi vreodată, 
de-asta-i dau cu deştul mare.

ASTOLFO
Trădătorii-nvingători ies.

basilio
In bătălii de-aceste 
doar învingătoru-onest e, 
cei învinşi sunt trădători.                         
Să fugim, Clotaldo, 
bine-i de ,sălbaticul, 
avan pumn al unui fiu tiran.
(împuşcătură afară şi Clarin, rănit, 
se prăbuşeşte din locul   unde stătea.)

CLARIN
Doamne, fie-ţi milă !

ASTOLFO
Cine-i
biet ostaşul oropsit                                    
ce ne cade la picioare 
plin de sînge, cum îmi pare ?

CLARIN
Sunt un om năpăstuit,
ce, ferindu-mă de moarte,
drept la ea m-am dus. Fugind               
să n-o văd, în drum cu jind
mi-a ieşit; în nici o parte
nu-i ungher de moarte-ascuns ;
fapt prin care se vădeşte
că fugind de moarte-orbeşte,                    
te şi vezi la dînsa-ajuns.
Mergeţi, mergeţi cu speranţă
iarăşi la măcel, pe loc,
că-ntre arme şi în foc
e mai  multă siguranţă                             
ca pe cel mai dosnic munte,
căci pe lume cale nu e
forţa soartei s-o răpuie
ori asprimea să i-o-nfrunte ;
şi aşa, deşi fugiţi                                      
spre-a vă mîntui de moarte,
moartea-n faţă nu-i departe,
de vrea Domnul să muriţi.
(Cade afară.)

BASILIO
Moartea-n faţă nu-i departe,
de vrea Domnul să muriţi !                     
Cit de bine, vai, ne-ndrumă
şi orbire, şi greşeală
spre cunoaştere mai bună
leşu-acesta care glas dă
vorbelor prin gura rănii                          
şi umoarea îi dezleagă
limba sîngerînd ce spune
că strădania-i deşartă
pentru om cînd cu mai nalte
rosturi şi puteri se-ncearcă ;                    
vrînd să-mi scap de jertfe ţara
şi de răzmeriţe, iată,
am împins-o-n braţul celor
de care credeam că scapă !

CLOTALDO
Soarta, sire, chiar de ştie                         
toate căile, şi-l află
şi pe cel ce dibuieşte
printre stînci, nu-i creştinească
hotărîre, nu, să-ţi spui
că-ndîrjirea-i nu se pleacă.                       
Dimpotrivă, şi-nţeleptul
ştie-a-nfrînge chiar şi soartă,
iar durerea şi năpasta
dacă tihnă nu-ţi .mai lasă,
caută-ţi-o, sire, singur.   
                          
ASTOLFO
Doamne, iată o povaţă
de la un bărbat cuminte
şi de mult la vîrsta coaptă ;
eu ţi-o spun ca tînăr aprig.
Sire,-aici, sub frunza deasă                      
dintre munţi, un cal ascuns e,
a zefirului odraslă :
fugi cu el, iar eu într-asta
iţi voi ,sta-n ariergardă.

BASILIO
Dacă mor din voia sfîntă                          
sau de .moartea mă adastă 
pe aici, eu vreau s-o caut, 
aşteptînd-o faţă-n faţă.
(Muzică de luptă. 
Şi intră Segismundo şi toată suita lui.)

SEGISMUNDO
Undeva, adinc în munte,
pe sub coama frunzei deasă                     
Regele-i ascuns. Găsiţi-l !
Nu rămîie fir de iarbă
netrecut prin sita grijii,
nici un trunchi şi nici o creangă.

CLOTALDO
Sire, fugi !

BASILIO
La ce bun oare ? 
                  
ASTOLFO
Ce-ai de gînd ?

BASILIO
Astolfo, pleacă.

CLOTALDO
Ce vrei ?
Să-mplinesc, Clotaldo, 
Lecuirea-mi aşteptată.
(Către  Segismundo, căzîndu-i în genunchi.)
Dacă-s cel pe care-l cauţi,
la picioare-ţi cad ,şi, iată,                          
alb covor ţi-aştern sub ele
cărunteţea-mi de zăpadă.
Calcă-mi pe grumaz, coroana
mi-o striveşte ; ia-mi, împroască-ani
cuviinţa şi respectul;                                
cinstea ţi-o razbună, ia-mă
rob şi fă ce vrei din mine,
şi-n atîtea-asprimi deodată
fie-i sorţii dat prinosul,
cerul spusa-şi împlinească.  
                    
segismundo 
Curte nobilă-a Poloniei, 
voi, la o minune rară 
martori azi, luaţi aminte, 
prinţul vostru-o să vorbească. 
Tot ce-i hotărît în ceruri                          
şi pe tabla lor albastră 
scris de Dumnezeu c-un deget, 
cifre şi icoane maldăr 
pe atîtea file-albastre
cu-aurite slove salbă,                               
nu înşeală, nici nu minte, 
ci ne minte şi ne-nşeală 
cel ce. rău folos vişindu-i, 
le pătrunde şi le-ncearcă. 
Tatăl meu, ce printre noi e,                      
de prezisa-mi fire neagră 
vrînd să scape, pîn' la urmă
m-a făcut din om o fiară,
şi, de unde prin născare,
prin obirşia-mi aleasă,                            
prin mărinimosu-mi sânge,
prin purtarea mea vitează
i-aş fi fost un fiu cuminte
şi umil, ajunse-o viaţă
cum am dus si o atare                            
creştere, ca să-mi prefacă
firea în porniri cîinoase :
bună cale să le-oprească !
Dacă unui om i-ai spune :
„O neomenească fiară                            
te va omorî", ce credeţi,
cugetând cumva că scapă,
o va deştepta, de doarme ? 
Dacă-i spui : „Această spadă,
ce o porţi încinsă, moarte                          
îţi va da", i-ar fi deşartă
prevederea şi-apărarea
să şi-o tragă-atunci din teacă
îşi să-şi pună pieptu-n vîrfu-i.
Dacă-i spui : „In sini de apă                  
ţi-este scris să-ţi ai mormântul
cu zidiri de-argint podoabă",
rău ar face-n larg pornind-o
marea tocmai când răscoală
trufaşă, munţi crunţi de-omături,           
munţi turbaţi de sticlă-n slavă.
s-a întâmplat asemeni celui ce, 
de către-o fiară încolţit, o şi trezeşte ;
celui ce-nfricat de spadă,                       
goală-o ţine-n mâini, şi celui
cui de vijelii i-e teamă.
Insă chiar de-ar fi — aflaţi-o —
rău-mi adormită fiară,
Spadă potolită furia-mi,                          
şi asprimea-mi apă calmă, 
nu cu răzbunare soarta 
poţi s-o-nvingi, sau cu prigoană, 
mai degrabă-aşa o zgîndări ; 
iar de vrei stăpîn pe soartă 
să-ţi devii, cu cumpătare 
şi prudent atunci te poartă. 
Nu-ţi fi paznic bănuielii
 înainte de năpastă, 
preîntîmpinând-o ; chiar 
de-ai putea, de bună seamă, 
s-o fereşti umil, vei face-o 
tot abia cînd te-mpresoară 
întîmplarea, căci pe-aceasta 
nu-i nimic din drum s-o-ntoarcă. 
Pildă-acest spectacol fie, rar, 
şi-această fără seamăn minunare, 
groaza-aceasta si miracolul : 
icoană nu-i altundeva mai cruntă, 
după-atîtea griji ,şi pază, 
ca-n genunchi căzîndu-mi tata 
şi-un monarh lipsit de vază. 
Ceru-a dat sentinţa-aceasta : 
cit a vrut s-o stăvilească, 
n-a putut ; să pot eu oare, 
mai sărac în frunte albă, 
în ştiinţă şi-n virtute, s-o înfrîng ? 
Sus, doamne, lasă, 
mîna dă-mi, şi deşi cerul 
astăzi din belşug ţi-arată 
c-ai ales greşită calea 
să-l învingi, umil aşteaptă 
răzbunarea ta ,grumazu-mi :
 la pământ îţi cad în faţă.

BASILIO
Fiule — de gestul nobil 
ce îl faci, a doua oară
zămislit în sînu-mi —, prinţ eşti. 
Ţie laur, ţie slavă ţi se cade ; 
tu învins-ai ; faptele să-ţi dea coroană.

TOŢI
Să trăiască Segismundo ! 

SEGISMUNDO
Pentru că victorii-aşteaptă 
vitejia-mi,  mari  şi  multe, 
azi cu cea mai grea să-nceapâ : 
împotriva-ani. Fie-Astolfo 
soţ Rosaurei, azi, îndată, 
căci îi datorează-onoarea 
şi-s chezaş să i-o plătească.

ASTOLFO
Da, e-adevărat, mi-e mare
datoria, dar ia seamă
că ea nu-şi cunoaşte neamul,
şi-njosire este gravă
să mă-nsor cu o femeie...

CLOTALDO
Nu mai spune, taci, aşteaptă ; 
căci e nobilă Rosaura ca şi tine, 
si-am s-o apăr şi cu spada
de-i nevoie, pentru că-i fiica-mi, iată.

ASTOLFO
Ce?

CLOTALDO
Voiam întîi soţie nobilă şi onorată să o văd, 
spre-a da-n vileag. 
Lungă e povestea toată, 
dar, oricum, fiică-mi este.

ASTOLFO
De-i aşa, îmi ţiu cuvîntul.  
                   
SEGISMUNDO
Nevrînd a rămîne-Estrella
nicidecum nemîngîiată,
şi văzînd un prinţ că pierde
şi viteaz, si plin de faimă,
însumi eu, cu mina mea,                       
îi voi da .un soţ îndată,
care-n merite şi-avere
dacă nu-i .mai sus, pe-o treaptă-i.
Mina dă-mi-o.

ESTRELLA
Fericirea în cîştig o să mă scoată.   
                       
SEGISMUNDO
Pe Clotaldo, ce leal tatăl mi-a slujit, 
l-aşteaptă braţele-mi, cu răsplătirea
ce-ar dori să mi-o mai ceară.

PRIMUL   SOLDAT
Dacă ce-i ce nu-ţi .slujiră                       
au atît,  mie,  unealtă
a pornirii ţării, mie,
ce din turn te-am smuls afară,
mie ce-mi vei da tu oare ?

SEGISMUNDO
Turnul, şi ca niciodată                          
viu .să nu mai ieşi de-acolo,
 ai să stai închis sub pază,
că de trădători nevoie nu e după ce trădară.

BASILIO 
Mintea-ţi admirăm cu toţii.  
                 
ASTOLFO
Cît e firea-i de schimbată !
rosaura Ce-nţelept şi cu măsură !

SEGISMUNDO
Ce e de mirare, dascăl
de mi-a fost un vis şi încă
mai tresar şi-acum de spaimă
c-am să mă trezesc în vechea-mi
carceră întunecată,
iar ? Şi chiar de nu-i, ajunge
şi în vise doar scapără,
căci aşa-am aflat că totu-n
fericirea omenească
piere ca-ntr-un vis la urmă,
îşi de-aceea clipa de-astăzi
vreau s-o folosesc, cît ţine,
implorând  iertarea  voastră
pentru ce-am greşit, căci lesne
cei cu suflet nobil iartă.

 